FK Partizan sezona 2009-2010 - Page 3\nSubject: Šampion se vraća domaćim zadacim Sun Aug 30, 2009 12:44 pm\nŠampion se vraća domaćim zadacim\nPartizan je u slovačkoj jako obradovao svoje navijače. Svi oni koji vole naš klub srećni su i presrećni zbog pobede na evropskom gostovanju (to je uvek velika stvar, čak i nevezano za ime protivnika!) i zbog plasmana crno-belih u Ligu Evrope. Partizan će dakle i ove sezone, baš kao i prošle, biti jedini srpski fudbalski klub koji će predstavljati našu zemlju u grupnom delu jednog od dva postojeća evropska klupska takmičenja. Sve je to lepo za ljubitelje crno-bele boje, ali...Evropa sada mora brzo biti arhivirana, jer nas već sutra (nedelja, sa početkom u 19.30h) očekuje prvenstvena utakmica 3. kola Jelen Super lige u kojoj nam u našem Fudbalskom Hramu gostuje ekipa Hajduka iz Kule.\nBiće to jako, jako bitan meč za crno-bele, tim pre ako se zna da smo proteklog vikenda „prosuli“ 2 boda u Ivanjici i da smo tako, nakon vremenskog perioda dužeg od dve godine (!), prepustili nekom drugom lidersku poziciju na tabeli domaćeg šampionata. Partizan je sada u ulozi „goniča na tabeli“ i to je jedna uloga na koju baš nismo naviknuti. Želimo zato što pre da je se „otarasimo“, da se ponovo nađemo tamo gde nam je i mesto, a to je naravno sam vrh tabele. Za tako nešto nam je potrebna jedna serija prvenstvenih pobeda i želimo tu seriju da započnemo već sutra.\nKulski Hajduk je u prva dva kola prvenstva oba puta bio domaćin. Najpre je na svom terenu ubedljivo poražen od Vojvodine (0:3), da bi potom u Kuli savladao Čukaričkog (2:1), iako je gost prvi došao u vođstvo. Kuljani su tim rezultatskim preokretom i pobedom nad „Brđanima“ koliko-toliko „oprali fleke“, koje su „zaradili“ ubedljivim porazom od Vojvodine na svom bunjištu i nema sumnje da će im ta pobeda pomoći da prilično rasterećeni dođu u naš Hram.\nUlaznice za sutrašnju utakmicu koštaju 200 dinara („Jug“), odnosno 400 dinara (za tribine „Zapad“ i „Istok“), a prodavaće se na dan meča, u nedelju od 14.00h, pa sve do početka meča, koji je, da podsetimo, zakazan za 19.30h, dok je prodaja preko TIKETLAJNA počela već u petak 29.8.2009. Pozivamo navijače Partizana da u lepom broju dođu sutra u naš Hram, da aplauzima nagrade fudbalere Partizana za uspeh u Slovačkoj i da te iste fudbalere bodre do osvajanja nova 3 prvenstvena boda.\nTrener crno-belih Slaviša Jokanović još od petka ujutro (kada su crno-beli odradili trening rekuperacije, samo 5-6 časova nakon povratka iz Žiline) usmerava svoj tim na razmišljanje o Kuljanima. Uspeh u Evropi ne sme da nas uljuljka i uspava, već jedino može i sme da bude dodatni stimulans našem timu da pobedi Kuljane u okviru takmičenja koje za Partizan uvek ima najveći prioritet. Zbog toga i reči šefa stručnog štaba Partizana koje su posvećene sutrašnjoj utakmici imaju „prizvuk“ traganja za maksimalnom ozbiljnošću i istom takvom koncentracijom igrača Partizana pred sutrašnju borbu za prvenstvene bodove.\nPrezentujemo vam i sve parove 3. kola Jelen Super lige 2009/10, kao i termine odigravanja svih utakmica, uz napomenu da će nakon ovog prvenstvenog kola (zbog reprezentativnih obaveza) uslediti 2-nedeljna pauza u šampionatu:\nČukarički Stankom – Vojvodina 17:00h\nSpartak Zlatibor voda – Borac 17:00h\nMetalac – Smederevo 17:00h\nJagodina - Mladi radnik 17:00h\nBSK – Habitpharm Javor 17:00h\nRad - OFK Beograd 17:00h\nPartizan – Hajduk 19:30h\nNapredak – C. zvezda 20:00h\nU drugom delu današnje pres konferencije, pred medijima se pojavio portparol navijača Grobari Jug, Predrag Simić, kako bi pozvao navijače da u što većem broju počnu da dolaze na stadion u očekivanju mečeva koji slede u ligi Evrope i domaćem prvenstvu. Pored toga najavio je i jednu lepu akciju, a to je dodela priznanja koje nosi ime po legendi Partizana, Draganu Manceu – Dragan Mance – legenda juga!. Trofej će biti dodeljivan svake godine po izboru navijača iz časopisa Izaberi Partizan, a prvi trofej će biti dodeljen na sutrašnjoj utakmici Almami da Silvi Moreiri.\nSubject: Dijara: "Možemo na tri fronta" Sun Aug 30, 2009 12:52 pm\nNajbolji strelac Partizana u prethodne dve sezone Lamin Dijara ocenio je da beogradska ekipa ove sezone može uspešno da se takmiči na tri fronta.\n"Za nas bi veliki neuspeh bio da nismo uspeli da se plasiramo u takmičenje po grupama u Ligi Evropa. Prošle godine nam je to pošlo za rukom i ovosezonski uspeh bio nam je potreban zbog kontinuiteta igranja u evropskom takmičenju", kazao je Dijara u razgovoru s novinarima beogradskih medija.\nSenegalski internacionalac kazao je da Partizan ove sezone nije ostvario svoj prvi cilj - plasman u Ligu šampiona, ali da to može da predstavlja novi motiv za sledeću sezonu.\n"Pred početak sezone kao glavni cilj smo postavili plasman u Ligu šampiona, ali, nažalost, to nismo uspeli. Sada moramo da igramo dobro u prvenstvu i ponovo osvojimo titulu, pa da sledeće godine ponovo igramo kvalifikacije i pokušamo da izborimo Ligu šampiona", naveo je Dijara.\nOn je ocenio i da ekipa ima dovoljno snage da ove sezone pruži kvalitetne partije u sva tri takmičenja - Super ligi, Kupu Srbije i Ligi Evropa.\n"Verujem da možemo kvalitetno da igramo na sva tri fronta, jer smo i prošle godine bili u istoj situaciji. Potrudićemo se da damo svoj maksimum i da ove godine odigramo dobro, čak i bolje nego prošle sezone", poručio je Dijara.\nŽreb u Monaku svrstao je Partizan u Grupu J Lige Evrope, sa braniocem trofeja Šahtjorom iz Ukrajine, francuskim Tuluzom i belgijskim Brižom.\n"Moramo da budemo realni kada je u pitanju takmičenje po grupama. Svi se sećaju da smo prošle godine bili u euforiji, a na kraju smo završili bez osvojenog boda. Nadam se da ćemo ove godine doći barem do tri boda", rekao je napadač Partizana.\nEkipa Partizana na početku sezone imala je dosta problema s povređenim igračima i suspenzijama zbog žutih kartona, a odsustvo Dijare i Almanija Moreire se osetilo u prvom meču baraža za Ligu Evropa sa Žilinom i u prvenstvu protiv Javora.\n"Mi smo ekipa i svaki njen deo je veoma bitan. Uvek se oseti ako neko nedostaje. Nije važno da li je to Moreira, Dijara, (Nenad) Đorđević ili neko drugi. Važno je da igramo timski i da na svakom meču dajemo sve od sebe", zaključio je Dijara.\nSenegalski fudbaler u Partizan je došao u leto 2007. godine, a do sada je za "crno-bele" odigrao 116 utakmica i postigao 55 golova.\nSubject: Partizan - Hajduk 1:0 (0:0) Sun Aug 30, 2009 9:43 pm\nELEN SUPERLIGA SRBIJE - 3 .KOLO\nBeograd, 30.8.2009. stadion Partizan\nPočetak - 19.30h\nSudija: Stojanović Bojan - Niš\nDelegat: Pavlović Slobodan - Užice\n27 Božović, 2 Stevanović, 20 Krstajić, 24 Knežević, 4 Djordjević, 5 Fejsa, 8 Petrović, 22 Ljajić, 19 Ilić, 9 Cleo, 26 Diarra.\nKlupa: 1 Božović Darko, 31 Brežančić, 13 Jovanović, 21 Jovanović, 7 Tomić, 25 Washington, 17 Bogunović.\n1 Manolov, 7 Kekezović, 5 Trajković, 4 Radanović, 3 Fejsa, 8 Bogić, 22 Maksimović, 14 Kiš, 11 Davidov Aleksandar, 21 Komazec, 10 Živanović.\nKlupa: 1 Brać, 6 Dojkić, 17 Djukanović, 2 Kozoš, 15 Maraš, 13 Dukić, 16 Kaurin.\nDjukanović (autogol) 66'\nSubject: Re: FK Partizan sezona 2009-2010 Sun Aug 30, 2009 9:47 pm\nkoliko gledalaca je bilo ?\nSubject: Re: FK Partizan sezona 2009-2010 Sun Aug 30, 2009 9:48 pm\nNema još informacija.\nSubject: Autogol kao kazna za dekadenciju Mon Aug 31, 2009 10:36 pm\nAutogol kao kazna za dekadenciju\nPartizan je danas osvojio 3 boda sa kojima je istina napredovao samo za jedno mesto na tabeli (sa 4. pozicije smo se popeli na 3. mesto), ali je pobeda nad totalno dekadentnim timom Hajduka iz Kule itekako važna za crno-bele. Plašili smo se ove utakmice (to sad slobodno možemo reći, tj. napisati) iz više razloga. Kao prvo, ona je dolazila na red samo tri dana nakon velikog uspeha u Slovačkoj i plasmana crno-belih u Ligu Evrope (a takvi mečevi kao onaj u Žilini su utakmice koje veoma naprežu i silno prazne kako „fizikus“, tako i „mentalikus“), a kao drugo, kulski Hajduk je ekipa koja je uvek igrala totalno destruktivan fudbal na našem stadionu i znali smo da će to i ovaj put biti slučaj. I nismo se naravno prevarili...\nPred oko 5.000 gledalaca u našem Fudbalsom Hramu (spiker je objavio cifru od 4.845 prisutnih gledalaca), Partizan je meč započeo bez rekonvalescenata Moreire i Gavrančića. Sa druge strane, od starta su zaigrali Stevanović, Krstajić i Kleo (mada nijedan od njih trojice nije bio baš 100% spreman) jer je važnost utakmice zahtevala njihov nastup. Crno-beli su napadali čitav meč, ali su šanse uglavnom stvarali u drugih 45 minuta. Iz prvog poluvremena vredno je istaći ponajviše jedan odličan pokušaj Dijare sa 20-ak metara, ali lopta odlazi zamalo pored leve stative u gol aut.\nU drugih 45 minuta Partizan ulazi sa sve većim presingom po terenu i lopta se uglavnom nalazila ne na polovini Kuljana, već šta više u zoni od 30 metara od njihovog gola. „Parkirani autobus“ je međutim „pustio korenje“, bunker Kuljana je bivao sve tvrđi i tvrđi, ali smo ipak već na startu drugih 45 minuta zabeležili veliku priliku Klea – bio je iskosa (desno) potpuno sam, primio je pas iz dubine, šutirao iz okreta sa nekih 7 metara, ali je golman Hajduka uspeo da odbrani i da izbije loiptu u polje.\nU 66. minutu napokon kapitulacija fudbalske destrukcije „made in Kula“! Stevanović je centrirao sa desnog krila, a Đukanović se, u pokušaju da taj centaršut izblokira i izbije u korner, baca i sa peterca zakucava loptu glavom u svoju mrežu – 1:0 za Partizan! Nekako nam je ovo baš „leglo“. Autogol sopstvenog igrača je najveća kazna za tim koji igra jednu takvu „bunkericu“ kao što su to činili Kuljani.\nPartizan je mogao (zapravo i morao!) do kraja utakmice stići i do dosta ubedljivije pobede. Veliku šansu je propustio Ljajić (promašio je malte ne prazan gol sa 8 metara), imao je odličnu priliku i Ilić, imao ju je i Bogunović (koji je u finišu zamenio Klea)...\nNo dobro, najvažnije je da smo na kraju odneli sva 3 boda, a svakako nije loše ni to što nam večiti rival, nakon samo 7 dana pauze, ponovo na tabeli gleda u leđa – onako kako je to, do pre 7 dana, činio neprestano u prethodne dve godine. Partizan tako odlazi na 2-nedeljnu pauzu sa dva odlična rezultata (2:0 u Žilini i 1:0 večeras u našem Fudbalskom Hramu) ostvarena na dva različita fronta (Liga Evrope i Jelen Super liga) u prethodna tri dana, a predstojeća pauza će sigurno dobro doći našem timu – da se rekonvalescenti potpuno oporave i da se skupi neophodna energija kako bi nakon pauze „Valjak“ krenuo da gazi na sva tri fronta onako kako to verni Grobari očekuju od njega. A da...pauza će sigurno dobro doći ne samo našem timu, nego i našem klubu - u tom smislu da malo „olade“ svi oni koji su se prethodnih sedmica „istresali“ po Partizanu, kako bi dvostruki uzastopni osvajač duple krune u Srbiji i jedini predstavnik ove zemlje u ligaškom delu evropskih klupskih takmičenja (i ove, baš kao i prethodne godine) mogao na miru da nastavi da posluje i da živi, kao uostalom svi ostali ozbiljni fudbalski klubovi u celom svetu.\nDa vas podsetimo i na to da nakon 2-nedeljne pauze crno-bele očekuju 3 utakmice u periodu od 8 dana:\nU subotu (12.09.) gostujemo u prvenstvu (u okviru 4. kola Jelen Super lige) na Banovom Brdu, potom u četvrtak (17.09.) startujemo u Ligi Evrope dočekujući na našem stadionu francuski Tuluz, a u nedelju (20.09.) igramo veliki derbi našeg domaćeg šampionata – toga dana u Hram stiže novosadska Vojvodina i biće to sigurno poslastica za sve ljubitelje fudbala u Srbiji.\nSubject: Lomić potpisao za Partizan! Mon Aug 31, 2009 10:40 pm\nLomić potpisao za Partizan!\nPoslednjeg dana prelaznog roka Partizan je dobio pravo pojačanje. Iz nemačkog Koblenca u tabor crno-belih prešao je Marko Lomić, nekadašnji igrač Partizana, koji je danas potpisao ugovor sa crno-belima na 2 godine.\nLomić stiče pravo igranja odmah i biće registrovan za mečeve u ligi Evrope, kao i za mečeve Jelen Supelige Srbije.\nNekadašnji fudbaler "crno-belih" ima 26 godina i igra na poziciji levog beka. Lomić je igrao za Partizan od 2005. do 2007. godine i u tom periodu nastupio na 93 utakmice i postigao sedam golova. On stiče pravo igranja odmah i biće registrovan za mečeve u Ligi Evrope, kao i za mečeve Jelen Supelige Srbije.\n26-godišnji igrač je na Olimpijskim igrama 2004. godine u Atini bio reprezentativac Srbije i Crne Gore, a takođe je bio član nacionalnog tima koji je osvojio drugo mesto na Evropskom prvenstvu za mlade ispod 21 godina.\nSubject: Re: FK Partizan sezona 2009-2010 Tue Sep 01, 2009 9:44 am\nZnaci vratio se\nSubject: MSI - novi generalni sponzor Fri Sep 04, 2009 10:13 am\nMSI - novi generalni sponzor\nKompanija MSI odlučila je da dosadašnju, vrlo uspešnu saradnju sa fudbalskim klubom Partizan dodatno unapredi, potpisivanjem ugovora o generalnom sponzorstvu. Saradnja ostvarena minulih godina pokazala se uspešnom za oba partnera: u želji da se poslovni odnosi podignu u obostranom interesu na još viši nivo, sklopljen je dogovor o unapređenju saradnje.\nDanas je tim povodom u prostorijama "Grand Kazina" održana promocija i potpisivanje sponzorskog ugovora. U ime MSI kompanije prisutan je bio generalni menadžer MSI za Balkan, g-din Dragan Milanović, a u ime Partizana predsednik Dragan Đurić i generalni sekretar Darko Grubor.\nZa kompaniju MSI ugovor o generalnom sponzorstvu FK Partizan znači saradnju od visokog značaja. Partizan je jedan od najvećih srpskih brendova, klub sa milionskom armijom pristalica, klub popularan ne samo u Srbiji, već i u regionu. Uspesi FK Partizan i stalno prisustvo u evropskim fudbalskim takmičenjima, kompaniji MSI garantuju izuzetnu vidljivost u medijima što će svakako rezultovati još boljom prepoznatljivošću MSI Brenda, a FK Partizan je u kompaniji MSI dobio svetski priznatog partnera u IT industriji.\nMSI je na srpskom tržištu prisutan više od deset godina i u tom periodu postepeno je gradio poziciju na ovim prostorima. Ime, reputaciju i poverenje tržišta, koje MSI uživa na svetskom nivou, pretvorini su i u uspehe na ovdašnjem tržištu. MSI je već dugi niz godina u samom vrhu u prodaji najvažnijih kompjuterskih komponenti da bi u prethodnoj godini izbio u Top 3 u prodaji notebook računara u Srbiji. U izuzetno snažnoj konkurenciji najpoznatijih svetskih proizvođača ovo je bez sumnje izuzetan uspeh.\nUkupni rezultati na IT tržištu Srbije, doveli su kompaniju MSI na treće mesto po ukupnom prometu svih IT brendova u prethodnoj godini, što predstavlja potvrdu kvaliteta MSI ponude i prepoznatljivosti MSI brenda.\nPovodom potpisivanja ugovora između kompanije MSI i FK Partizan, generalni manadžer MSI Balkan, gospodin Dragan Milanović je izjavio:\n-Ozbiljan biznis se ne gradi preko noći, već je to proces koji traje. MSI je na srpskom i tržištu zemalja u okruženju već postigao rezultate, koje mu niko nije predvideo. Želimo i moramo dalje, a sve učinjeno i ono što tek sledi, može samo da posluži kao dokaz koliko je kompanija MSI velika i ozbiljna u poslu kojim se bavi. Uostalom, ne može bilo čiji logo stajati na dresu FK Partizan.\nI u ovako teškim vremenima, znamo da bez investiranja ni očekivanja ne mogu biti velika. Mi smo dovoljno snažni i spremni da investiramo, a ovaj ugovor sa Partizanom to možda najbolje i govori. Naravno, nadamo se dobrim sportskim rezultatima našeg partnera i verujemo da će ova saradnja obema stranama doneti višestruku korist.\nMoram da napomenem, radi se o najvećoj investiciji kompanije MSI ne samo u Srbiji, već u čitavom regionu – ikada! Verujemo u njen uspeh...\nDragan Đurić, predsednik FK Partizan:\n-Na naše veliko zadovoljstvo kompanija MSI je novi generalni sponzor FK Partizan. Činjenica da generalni sponzor FK Partizan, kompanija MSI, dolazi iz IT sektora koji je jedan od najdinamičnijih i najprofitabilnijih u svetskoj privredi predstavlja još jedan uspeh Partizana i potvrdu da pratimo svetske trendove kako sa sportskog tako i sa marketing i tehnoloskog aspekta.\nVerujem da će Partizanovim koracima krenuti i ostali sportski klubovi u Srbiji i da će se srpski sport u budućnosti sve više usmeriti ka sektoru iz kog dolazi kompanija MSI.\nSubject: Lomić u starom društvu Fri Sep 04, 2009 10:15 am\nLomić u starom društvu\nPosle jučerašnjeg ekspresnog dogovora na relaciji Partizan – Koblenc , Marko Lomić je parafirao dvogodišnji ugovor sa crno-belima. Danas je obavljena promocija novog – starog člana crno-bele porodice na stadionu Partizana. Lomić je izašao dobro raspoložen pred novinare i odmah istakao da je presrećan što se vratio u svoj klub, za koji kaže da ima odličan sastav i da će imati zadovoljstvo da sa njima osvoji duplu krunu. Inače, Marko je u prvom “cugu” u periodu od 2005-2007. za crno-bele odigrao 93 meča i postigao 7 golova, dok je za reprezentativne selekcije odigrao 15 mečeva – 15 za mladu i 1 za najbolju selekciju.\nLomić je izabrao da nosi dres sa brojem 11.\n-Dobro sam fizički pripremljen, prošao sam pripreme sa Koblencom, a poslednjih 15 dana trenirao sam samostalno. Želim odmah da igram u prvom timu, a cilj je da osvojimo duplu krunu. Takođe, mislim da imamo realne šanse za prolazak u drugu fazu takmičenja u Ligi Evrope. Nalazimo se u teškoj grupi, ali uz kvalitetan tim koji posedujemo i naše navijače, mislim da možemo da prođemo dalje. Pored toga, povratkom u Partizan, mislim i nadam se da ću biti bliže oku selektora Antića.\nSubject: Dragan Mance - legenda za sva vremena Fri Sep 04, 2009 10:17 am\nDragan Mance - legenda za sva vremena\nDanas se navršava tužnih 24 godina od kada sa nama nije naš Dragan Mance.\nBio je i ostao idol navijača za sva vremena još za života, a preranom smrću preselio se u legendu, koju niko ni pre ni posle njega nije dostigao.\nPosedovao je posebnu harizmu, kojom je na prečac ušao u srca svih Grobara i tu ostao do dana današnjeg. Svi mi koji smo imali čast da budemo uz njega dok je igrao za voljeni klub, znamo sa koliko je energije i strasti voleo Partizan i postizao golove, a zatim slavio na samo njemu svojstven način - klizanjem na kolenima.\nTeško je, čak i posle 24 godine smoći snage i pisati o tragičnoj pogibiji, koju su mnogi navijači doživeli kao nešto lično, kao da su izgubili svog najvoljenijeg iz porodice.\nIpak, surova realnost nalaže da se podsetimo i tih momenata, 3.septembra 1985.\nSunčano jutro, utorak 3. septembra 1985. godine. Dragan Mance je ustao dobro raspoložen, javio se telefonom svom drugaru Milanu Nadovezi, rekavši mu da ima trening u 10 časova, i da se posle vide...\nDa li je mogao, već tada, pretpostaviti da na taj trening nikada neće stići...\nDa li je mogao, već tada, pretpostaviti da će ga zlokobna i besmislena smrt tako besomučno i dušmanski ščepati, pre nego što se javi svom treneru Nenadu Bjekoviću...\nPo mnogima, na žalost, mogao je!\nZašto je vozio 150 na sat?\nDa li je bio vezan pojasom za sedište?\nZašto nije zgazio dete koje mu je istrčalo na put i zbog koga je skrenuvši udario u stub i poginuo?\nGlupost do gluposti, da se čovek naježi.\nA istina je da je Dragan Mance uradio sve onako kako bi svako od nas uradio, svako ko ima Pežo 205, svako ko ima 23 godine, svako ko voli svoj posao.\nI koliko puta smo to uradili?\nStigli smo tamo gde smo naumili. Naravno, živi i zdravi.\nA on, Dragan Mance, idol navijača Partizana, koji je imao sve što jedan 23-godišnjak može da poželi: novac, brza kola, ljubav devojaka, harmoničnu porodičnu situaciju, slavu i otvorene vidike veličanstvenih boja, nije stigao tamo gde je naumio.\nPa, jednostavno, seo je u svoj tek kupljeni auto i krenuo put slave, na jedan običan trening. Dragan je žurio da ne zakasni na trening i - nikada nije stigao.\nČini mi se da se to zove sudbina.\nŽiveo je kratko, a ipak je postao takva ličnost, da su mu klicali navijači, voleli ga svi istinski ljubitelji fudbala. Zračio je nekom čudesnom snagom, svojstvenom samo ljudima predodređenim za veliku scenu i najzapaženija ostvarenja. Dragan Mance nije oduševljavao samo igrom, golovima, silovitim prodorima. Znao je on i više od toga. Da pokrene ceo tim, podigne gledaoce na noge, da sve to stopi u jednu celinu i stvori takvu atmosferu na stadionu. Da bi mu na tome pozavideli i mnogo iskusniji, renomiraniji i bolji asovi!\nJednostavno rečeno-bio je stvoren za vođu, idola onih koji dolaze na utakmice.\nJurišao je brzo, munjevito ka protivničkom golu, a isto tako je i živeo. Kako je rekao Moca Vukotić:\n- Taman kad je trebalo da počne da živi, njegov se život ugasio...\nŽivot ima nedokučivu logiku ne padaju prvo najslabiji, ne ispaštaju uvek najgrešniji, ne propadaju obavezno najnesposobniji... Pred tom zagonetkom, koja neke rastuži i neke teši, skovana su najkrupnija čovekova pitanja i najracionalniji odgovori.\nNa Novom groblju u Beogradu 4. septembra 1985. ispraćajući Dragana Mancea, bili smo svesni istine da sahranjujemo čoveka koji je imao više smisla i razloga za život od većine nas.\nTo je ona nedokučiva logika.\nBiografija: Sve se desilo u septembru\nDragan Mance je rođen 26. septembra 1962. godine u Beogradu. Fudbal je počeo da igra u Galenici (sadašnji FK Zemun) od petlića. Svojom ogromnom voljom, zalaganjem i posebno osećanjem za gol, brzo je prelazio iz selekcije u selekciju, tako da je, već sa nepunih 17 godina postao prvotimac zemunskok, tada drugoligaša. No, nošen snagom svog raskošnog talenta, 15. septembra 1980. prelazi u Partizan...\n...Za Partizan je odigrao 279 utakmica...\n...Postigao je 174 golova...\n...Igrao je 4 puta za A, 7 puta za mladu i 2 puta za Olimpijsku reprezentaciju Jugoslavije...\n...Živeo je u Zemunu sa ocem Ferdinandom, majkom Dušankom i mlađim bratom Goranom (i danas radi u Partizanu sa nama)...\n...Bio je neoženjen...\nSeptembar je bio mesec kada se Dragan rodio, prešao u Partizan i nažalost, mesec kada je okončao svoj mladi život.\nPoslednji gol u dresu Partizana je postigao u prvenstvenom meču Partizan – Budućnost 2:1 odigranom na stadionu JNA, 1. septembra, samo 3 dana pre svoje smrti. Gol je postigao iz penala u 8. minutu igre.\nSubject: TROFEJ „DRAGAN MANCE 2009“ Fri Sep 04, 2009 10:18 am\nTROFEJ „DRAGAN MANCE 2009“\nTurnir DRAGAN MANCE se organizuje na inicijativu Časopisa Izaberi Partizan, uz tehničku saradnju FK Partizan i održava se svake godine. To je vrhunski događaj po kvalitetu organizacije, učesnicima i promociji fudbala, našeg kluba i SC Teleoptik kao domaćina.\nOve godine Turnir je širi projekat, koji pored sportskog, sadrži veliki broj i zabavnih programa i manifestacija, kao i više akcija okrenutih mladim navijačima Partizana i široj društvenoj zajednici. Organizovan je po protokolu najprestižnijih turnira u svetu, počev od ceremonije otvaranja, takmičarskog i zabavnog dela, do podele nagrada i ceremonije zatvaranja.\nNa velikom sportskom kompleksu SC Partizan - Teleoptik 6. septembra 2009. godine, od 12 sati organizovano će nastupiti ekipe klubova navijača Partizana, ekipa članova uprave našeg kluba, naši sponzori, predstavnici fudbalskih asocijacija, mediji... Svi oni dolaze da odaju poštu Gospodaru Juga – Draganu Manceu.\nZa trofej se bore ekipe navijača Partizana iz Srbije, Republike Srpske i Crne Gore. Na kraju dana revijalnu utakmicu odigraće i poznati sportisti Partizana, prijatelji Dragana Mancea.\nU sklopu Turnira planirana su takmičenja merenje jačine šuta, takmičenje u žongliranju, kockicama i prava poslastica, natezanju konopca. Obezbedili smo i zonu za druženje sa poznatim sportistima Partizana gde će svi klinci moći da postavljaju pitanja svojim fudbalskim idolima, uzimaju im autograme, fotografišu se sa njima...\nPosebna atrakcija biće trofejna sala sa sva 4 klupska trofeja aktuelnih prvaka Srbije u fudbalu, košarci, vaterpolu i rukometu.\nSvesni činjenice da se u poslednjih 15 godina malo radilo na tome da se skrene pažnja sa negativnih uticaja medija koji nas okružuju i imajući u vidu da su mladi navijači Partizana sami prepušteni izboru svojih uzora, pozivamo Vas na Turnir DRAGAN MANCE 2009 koji ima za primarni cilj i zadatak da doprinese vraćanju kulta fudbalera kome se divio ceo svet - Dragana Mancea.\nSubject: Re: FK Partizan sezona 2009-2010 Fri Sep 04, 2009 4:51 pm\nJa stvarno ne volim Partizan ali ovu legendu ne mogu da ne volim..\nVrhunski igrac steta sto ga nisam vidio na djelu ali po pricama legenda je.....\nSubject: Re: FK Partizan sezona 2009-2010 Sat Sep 05, 2009 5:19 pm\node jokan ....\nSubject: Re: FK Partizan sezona 2009-2010 Sat Sep 05, 2009 5:53 pm\nNek mu je sa srecom!!!\nSubject: Re: FK Partizan sezona 2009-2010 Sat Sep 05, 2009 5:57 pm\nSPORTAL.RS saznaje: Stevanović bira funkciju, odlaze Tomić i Petrić\nPartizan je doneo odluku da će ekipu do daljnjeg voditi Goran Stevanović, a to "do daljnjeg" može da potraje do ponedeljka. Naime, kako SPORTAL.RS saznaje, dojučerašnji asistent Slaviše Jokanovića vodiće trening u ponedeljak, a posle njega trebalo bi da saopšti odluku Upravnom odboru da li želi da ostane na toj poziciji ili će ipak preuzeti funkciju sportskog direktora od Ivana Tomića. Poznato je da su Tomić i generalni sekretar Gordan Petrić držali stranu Jokanoviću, a sada kada njega više nema, verovatno će i oni krenuti njegovim stopama zbog neslaganja sa većim delom rukovodioca crno-belih.\nПочиње распад ...\nSubject: Jokanović nije više trener Partizana! Sun Sep 06, 2009 2:56 pm\nJokanović nije više trener Partizana!\nPoštovani navijači „Partizana“ i ljubitelji fudbala,\nŽelim da Vam saopštim da je danas, 05.09.2009. godine, sporazumno raskinut ugovor između kluba i mene i da više nisam Trener prvog tima FK „Partizan“. Naravno, član kluba sam bio i ostaću i pomoći ću crno-belima uvek kada se to od mene traži i očekuje.\nPre svega, zahvaljujem se prethodnom i sadašnjem Predsedniku kluba, Upravnom odboru i Sportskom direktoru što su mi, u jednom delikatnom trenutku za „Partizan“, ukazali poverenje da budem trener jednog od najvećih klubova u ovom delu Evrope. Dalje, zahvaljujem se svojim najbližim saradnicima iz stručnog štaba prvog tima i ostalim zaposlenima u klubu na profesionalnom i veoma korektnom odnosu koji mi svakodnevno bio dragocena pomoć i podrška u radu. Posebnu zahvalnost dugujem navijačima koji su sve nas neiscrpno i bezrezervno bodrili na svim utakmicama i u svim prilikama. Konačno, na kraju spominjem one koji su najzaslužniji za ostvarene rezultate – igrače. „Partizan“ trenutno ima na raspolaganju skup talentovanih fudbalera, vaspitanih i poštenih momaka, divnih sportista. Sa njima sam uspostavio perfektan odnos i najveća dobit za mene će biti ukoliko oni imaju osećaj da su zahvaljujući saradnji sa mnom napredovali u svojim karijerama.\nIskoristio bih ovu priliku da podsetim sportsku javnost na naše rezultate u poslednjih 20 meseci, bez želje da za sebe prisvajam najveće zasluge za to. Dve uzastopne „duple krune“, po prvi put u istoriji kluba, i dva uzastopna plasmana u ligaški deo evropskih kupova – Kupa UEFA i UEFA evropske lige - imaju poseban značaj jer su ostvareni nakon kriznog perioda koji je uzdrmao klub do temelja. Ponosan sam što sam bio na spisku onih koji su učestvovali u tim rezultatima koji će, verujem, ostati u istoriji „Partizana“ zabeleženi kao osnov dugoročne stabilizacije i napretka. Posebno bih skrenuo pažnju na afirmaciju i razvoj mladih igrača što je jedini ispravan koncept rada našeg kluba. U proteklom periodu u „Partizanu“ su nastupali brojni mladi igrači, postali članovi reprezentativnih selekcija, skrenuli na sebe pažnju inostranih klubova, uključujući i one najveće i najuspešnije. Omladinska škola našeg kluba glavni je pokretač razvoja srpskog fudbala i verujem da će moji naslednici nastaviti da hrabro i odlučno tim dečacima pružaju šansu da zaigraju na najvažnijim utakmicama i takmičenjima.\nNeću reći ništa novo ako istaknem da je biti trener „Partizana“ velika čast i još veća obaveza. U ispunjavanju te obaveze dao sam sve od sebe i, verujem, ostavio trajan trag u klubu. Molim navijače da podrže crno-bele momke i mog naslednika na mestu trenera, jer sam siguran da oni poseduju potencijal za još bolje rezultate i igre u budućnosti.\nOva moja izjava se objavljuje na klupskom web site-u u formi saopštenja kao moje završno obraćanje srpskoj sportskoj javnosti u svojstvu trenera prvog tima FK „Partizan“. Ona sadrži sve što sam u ovom trenutku želeo da kažem i molim javnost za razumevanje za takvu odluku.\nBeograd, 05.09.2009. godine\nSubject: Tomić: Nastavljamo gde smo stali Sun Sep 06, 2009 2:58 pm\nTomić: Nastavljamo gde smo stali\nPrepodnevni trening crno-belih na SC Zemunelo je već trebao da počne, sve je bilo uobičajeno kao i pred svaki trening, a onda – grom iz vedra neba. Neko je saopštio da je čuo da su klub i Jokanović postigli dogovor o prekidu saradnje i posle 10-ak minuta Jokanović je izašao iz kancelarije trenera i saopštio nam da se povlači uz postignut dogovor sa klubom.\nDobili smo saopštenje, koje je odmah postavljeno na sajt, i onako, još uvek u neverici, ispratili Jokanovića, koji je ekspresno spakovao svoje stvari i zaputio se u Španiju. Na molbu da pojasni svoju odluku, saopštio nam je da sve piše u saopštenju i da u ovom trenutku nema šta da izjavi za javnost, van onoga što piše u saopštenju.\nIgrači su izašli na trening, a predvodio ih je dojučerašnji Jokanovićev pomoćnik Goran Stevanović i odradili normalno trening. Na treningu smo zatekli sportskog direktora Ivana Tomića i na molbu novinara, kao i uvek, Tomić se ljubazno odazvao i odgovorio na pitanja, koja su se odnosila na promenu u stručnom štabu.\nPosle treninga, po izlasku sa terena, pred novinare je stao i novi šef struke Goran Stevanović, kako bi iz svog ugla objasnio novonastalu situaciju i preneo svoja očekivanja u poslu, koji će obavljati na mestu šefa struke u Partizanu.\nSubject: Prodaja ulaznica za utakmice UEFA Evropa Lige Sun Sep 06, 2009 3:00 pm\nProdaja ulaznica za utakmice UEFA Evropa Lige\nProdaja kompleta ulaznica počinje u UTORAK 08.09.2009. na blagajnama stadiona Partizan.\n- Radnim danima od 10 do 16 h.\n- Vikendom od 10 – 14 h.\nKompleti ulaznica za sve tri utakmice koje će FK Partizan igrati kao domaćin mogu se kupiti i na prodajnim mestima TIKETLINE od SREDE 09.09.2009. od 10 h.\nSpisak prodajnih mesta TICKET LINE :\nBeograd Pakom Shop Balkanska 27 ; Pakom Shop Kralja Milana 28\nNovi Sad Aurora travel TC Pariski Magazin Kralja Aleksandra 12 ; Pakom Shop Jevrejska 27\nNiš Happy House TC Kalča ; Pakom Shop TC Merkator Niš\nČačak Pakom Shop Župana Straćimira 22 – 28\nJagodina Pakom Shop Knjeginje Milice 89\nŠabac Music Box Gospodar Jevremova 15\nSubotica Pakom Shop Trg Cara Jovana Nenada 2 – 4\nTicketline call centar 011 – 20 30 570\nBroj kompleta je ograničen, a poslednji dan za kupovinu kompleta ulaznica je\nCene kompeta ulaznica:\nJug 1.200 dinara\nSever 1.200 dinara\nIstok bočno/ Zapad bočno 3.200 dinara\nIstok centar /Zapad centar 4.000 dinara\nKupovina kompleta za vlasnike sezonskih ulaznica\nSezonske ulaznice za tribine ne važe, a za vlasnike sezonskih ulaznica koji žele da kupe komplete ulaznica predviđene su dva posebna prodajna mesta na blagajnama stadiona.\nProdaja kompleta za vlasnike sezonskih ulaznica će se vršiti isključivo na blagajni stadiona Partizan.\nProdaja pojedinačnih ulaznica:\nProdaja pojedinačnih ulaznica za utakmicu FK Partizan – Tuluz vršiće se na blagajnama stadiona i putem prodajne mreže Ticketline-a od SREDE 16. SEPTEMBRA.\nRadno vreme blagajni na stadionu Partizan je\n- Sreda od 10 do 16 h\n- Četvrtak (dan utakmice) od 10 do 20 h\nIstok bočno/ Zapad bočno 1.200 dinara\nIstok centar /Zapad centar 1.500 dinara\nTakođe, prodaja pojedinačnih ulaznica vršiće se i preko mreže Ticketline-a.\nKupovina pojedinačnih ulaznica za vlasnike sezonskih ulaznica vršiće se od\nSREDE 16. Septembra.\nVlasnici sezonskih ulaznica imaju pravo prvenstava kupovine svojih mesta. Pojedinačne ulaznice mogu kupiti samo uz priloženu sezonsku ulaznicu na uvid.\nObaveštavamo sve navijače Partizan da je danas završena prodaja sezonskih ulaznica.\nCilj koji smo postavili pred početak sezone smo postigli, a uskoro ulazimo u drugu fazu projekta u okviru kojeg ćemo organizovati razne akcije u cilju što bolje interakcije sa vlasnicima sezonskih ulaznica.\nOvom prilikom želimo da se zahvalimo svim navijačima Partizana, koji su nam ukazali poverenje kupovinom sezonskih ulaznica i da ih pozovemo da i dalje dolaze na sve utakmice u Hram fudbala.\nSubject: Poraz u finalu Sun Sep 06, 2009 3:00 pm\nKadeti Partizana (1993.) koje predvodi trener Nebojša Ličanin, nalaze se već nekoliko dana u Firenci na 30. tradicionalnom turniru „Nereo ROKO“, gde crno-beli učestvuju već godinama i koji su nekoliko puta i osvajali.\nNa turniru učestvuje 16 ekipa podeljenih u 4 grupe, a van Italije pozvani su samo Partizan, Dinamo iz Zagreba, Ujpešt Doža i reprezentacija Malte.\nU predtakmičenju u grupi crno-beli su pobedili sva tri rivala: Skandići sa 2:0 (Mulćan 2), Sijenu sa 4:0 (Jovanović 2, Divjak i Ilić i San Đovaneze sa 4:0.\nKao prvi u grupi, crno-beli su u poloufinalu za protivnika dobili Empoli i pobedili ga sa 2:0 golovima Jovanovića i Ružića, pa će sutra od 11.00h igrati u finalu protiv Dinama iz Zagreba, koji je pobedio u drugom polufinalu Bolonju.\nOvo je repriza finala iz 2006. godine kada su crno-beli golom Škuletića pobedili sa 1:0 i osvojili veliki pehar namenjen pobedniku turnira.\nPosle velike borbe u finalu kadeti Dinama su bili bolji, zasluženo pobedili sa 2:0 i osvojili trofej Nereo Roko.\nSubject: Crno-beli hepening u Zemunelu Tue Sep 08, 2009 9:53 pm\nCrno-beli hepening u Zemunelu\nČasopis Izaberi Partizan je u prošla dva vikenda, uz tehničku saradnju sa FK Partizan i SC Teloptik, organizovao Turnir koji će se pamtiti. Ukupno 45 ekipa i oko 500 igrača demonstriralo je svoj fudbalski “skill”, a naročito najboljih 16 ekipa, juče u Zemunelu. Borili su se za ponosnu titulu pobednika, ali i za vrlo vredne nagrade.\nU dogovoru sa ekipama turnir je bio podeljen na dva dela. Prvi deo odigrao se u prošlog vikenda, kada su se igrala razigravanja po grupama. Ovaj jučerašnji dan je bio opušteniji, što se takmičarskog dela tiče, jer je većina ekipa imala vrlo dobru šansu za osvajanje Turnira.\nSve je počelo u 12 sati, a već na početku svima je bilo jasno da su se u prošlih nedelju dana ekipe itekako pripremale za ove mečeve. U većini mečeva, jedan gol razlike je odlučivao ko će proći dalje.\nNa turniru su proglašeni najbolji u disciplinama najjači šut, nožni tenis, žongliranje, a najuzbudljivije je bilo gledati tako kvalitetne igrače, kako se nakon odigrane utakmice hvataju u “konopce” u Zemunelu u možda novoj olimpijskoj disciplini - natezanje konopca. Ekipe su bile gotovo izjednačene po kvalitetu, ali je ipak Ruma je proglašena za najbolje među seniorima.\nKako to obično i biva, finale je bilo još napetije. Na finalnom meču bilo je prisutno više od 1000 gledalaca. Do samog kraja videli smo vrlo napetu i atraktivnu borbu i puno šansi za gol, ali Alcatraz je bio koncentrisaniji i na kraju ipak odneo pobedu i osvojio Trofej Dragan Mance 2009 za najbolju ekipu.\nZa najbolje u konkurenciji mlađih ekipa i seniore obezbeđeni su pehari, a osim protokolarnih i bogate robne nagrade.\nTurnir je protekao u znaku revijalne utakmice DRAGANOVI PRIJATELJI, gde su sa jedne strane igrali Savo Milošević, Ljubiša Ranković, Darko Tešovic, Gordan Petrić, Bata Mirković, Saša Ćurčić, a sa druge strane majstori fudbala Đelmaš, Varga, Goran Bogdanovic, Kadenić, Klinčarski, Ranko Stojić…\nMeđu brojnim igračima utakmice večeri DRAGANOVI PRIJATELJI, svakako najveću pažnju privukao je Goran Stevanovic, novi trener FK Partizan.\nAko bi želeli u nekoliko reči da opišemo Turnir onda bi izabrali sledeće: odlična organizacija, masovnost, kvalitet, profesionalnost, emocija…\nSubject: Stevanović i zvanično trener crno-belih Tue Sep 08, 2009 9:56 pm\nStevanović i zvanično trener crno-belih\nUpravni odbor FK Partizan zasedao je danas dobra tri i po sata, da bi odmah po završetku istog pred novinare izašao predsednik Dragan Đurić i u kratkom uvodu saopštio o čemu se diskutovalo na sednici.\nJavnost je, normalno, bila najviše zainteresovana po pitanju imenovanja novog šefa struke crno-belih, a kako je odmah saopštio predsednik Đurić, to je vrlo brzo i jednoglasno odlučeno – za novog šefa struke imenovan je Goran Stevanović. On i inače ima važeći ugovor sa Partizanom na još godinu dana, a o visini plate razgovaraće sutra sa sportskim direktorom Ivanom Tomićem. Takođe, njih dvojica će dogovoriti i sve sportske detalje oko saradnje, kao, na primer, da li će biti kooptiran još jedan trener u stručni štab.\nPored ove tačke dnevnog reda, diskutovalo se i o finansijskoj situaciji u klubu, i kako je predsednik napomenuo, očekivanja su da će do kraja fiskalne godine Partizan biti u pozitivi. Bilo je razgovora i dogovora oko organizacije predstojećeg meča između Partizana i Tuluza, kao i prodaji karata za pomenutu utakmicu.\nUsledila su pitanja velikog broja prisutnih novnara, a sve ono što se dešavalo na pres konferenciji možete poslušati u priloženom audio zapisu.\nSubject: Re: FK Partizan sezona 2009-2010 Wed Sep 09, 2009 3:04 pm\nOn meni nije uopste poznat?????\nSubject: Re: FK Partizan sezona 2009-2010 Thu Sep 10, 2009 9:44 pm\nStevanović je 80-tih igrao za Partizan, bio je solidan igrač.\nSubject: Juga više nema Wed Sep 16, 2009 9:45 am\nJuga više nema\nuga više nema...\nPo starom običaju prvo je planuo Jug. Paketi odvojeni za slobodnu prodaju su rasprodati. Ostalo je samo rezervisanih kompleta za vlasnike sezonskih ulaznica.\nZbog velikog interesovanja obaveštavamo ponovo sve navijače i simpatizere FK Partizan o načinu i mogućnosti kupovine ulaznica za LE.\nUlaznice za LE\nProdaja KOMPLETA ulaznica (za sve tri utakmice) je počela u utorak 08.09.2009 na blagajnama stadiona Partizan i trajace do ponedeljka 14.09.2009., nakon toga moći će se kupiti pojedinačna ulaznica, tačnije, ulaznica za Partizan-Tuluz.\nCena ulaznica samo za utakmicu Partizan - Tuluz\nIstok bočno/ Zapad bočno 1200 dinara\nIstok centar /Zapad centar 1500 dinara\nBroj kompleta je ograničen, a poslednji dan za kupovinu kompleta ulaznica je PONEDELJAK 14.09.2009\nSezonske ulaznice za lože važe za sve utakmice Evropa Lige.\nSezonske ulaznice za tribine ne važe, a za vlasnike sezonskih ulaznica koji žele da kupe komplete ulaznica za Ligu Evrope predviđene su dva posebna prodajna mesta na blagajnama stadiona I SAMO TU. Za njih ne važe prodajna mesta TicketLinea navedena gore.\nProdaja kompleta za vlasnike sezonskih ulaznica će se vršiti isključivo na blagajni stadiona Partizan. I njihova rezervacija važi do PONEDELJKA 14.09.2009 do kraja radnog vremena blagajne u 16.00h.\nProdaja POJEDINACNE ulaznice za TULUZ za vlasnike sezonskih je samo u utorak 15.09.2009. Samo u utorak i do kraja utorka im vazi rezervacija za utakmicu sa Tuluzom, nakon toga ce se preostale ulaznice staviti u slobodnu prodaju.\nMogucnost drugih varijanti na info telefon: Ticketline call centar 011 – 20 30 570 i na mail: marketing@partizan.rs


Blog Archives – Data Privacy Manager\nPrema nedavnim istraživanjima, manje od petine kompanija još uvek nije sigurno koje prednosti donosi usklađenost s GDPR-om.\nUsred nerazumevanja odredbi GDPR-a i domaćeg Zakona o zaštiti podataka o ličnosti (ZZPL), događa se situacija u kojoj kompanije i dalje obrađuju podatke o ličnosti na nedopustiv način. Jedan od čestih primera je korišćenje ličnih podataka za marketinške svrhe, i to bez validnog pristanka.\nSaznajte više: Pristanak kao uslov za obradu podataka\nNe samo da rizikuju kazne do 2.000.000 dinara (ZZPL), 20 miliona evra ili 4% ukupnog godišnjeg prihoda (GDPR), u zavisnosti od toga šta je veće i čije se odredbe direktno primenjuju na kompaniju, već postoje i mnogo veći izazovi s kojima se susreću. Jedan od takvih primera je i cyber-kriminal i potencijalna opasnost krađe ili neovlašćene upotrebe osetljivih podataka.\nSaznajte više o kaznama prema ZZPL-u: Odgovornosti i kazne prema Zakonu o zaštiti podataka o ličnosti\n5 načina za zaštitu podataka o ličnosti\n1. Znati gde se podaci nalaze u svakom času\nJedan od glavnih koraka prema efikasnoj zaštiti podataka o ličnosti jeste tačno znati koji se podaci skladište i gde. Identifikovanjem protoka podataka i ranjivih tačaka, kompanije mogu doneti odluke o merama koje bi trebalo da preduzmu kako bi se zaštitile.\nČesto se koriste alati za otkrivanje podataka kako bi se dobio uvid gde se u kompaniji nalaze osetljivi podaci, a kada ih pronađu na računarima koji nisu ovlašćeni za pristup, često imaju mogućnost brisanja ili šifriranja.\nZa vreme postojećih zakona i uredbi o zaštiti podataka o ličnosti, transparentnost je ključna i za usklađenost i za izgradnju delotvornih politika zaštite podataka.\n2. Kriptovanje diskova\nEnkripcija predstavlja automatsko stavljanje sadržaja kompanije pod šifru. Radi se o svim podacima unutar sistema kompanije koji se obrađuju na bilo koji način.\nBez obzira o kakvoj vrsti podataka je reč, potrebno je onemogućiti trećim licima pristup takvim podacima. Na taj način, treća lica neće moći pristupiti podacima ukoliko nemaju korisnički račun ili šifru.\nKoliko je kriptovanje diskova zaista važno i potrebno?\nDovoljno je samo zamisliti da važne podatke imamo snimljeno na USB disku. U slučaju gubitka USB diska i pronalaska istoga od strane trećeg lica, celokupan sadržaj može da se nađe na internetu. Takav slučaj predstavlja direktno ugrožavanje podataka o ličnosti. Zato je enkripcija mera zaštite kojom ćemo zaštititi kompaniju i ličnosti čije podatke kompanije obrađuje.\n3. Zaštita podataka u cloudu\nCloud je postao integralno mesto digitalizacijskih procesa. Kako sve više kompanija prebacuju podatke na cloud, javlja se sve veći problem digitalne sigurnosti.\nMnogi kažu da mere sigurnosti koje omogućuju pružaoci usluga u cloudu na njihove servere premašuju čak i mere velikih kompanija, no ipak se umanjuje osećaj nervoze za sve organizacije čiji se osetljivi podaci nalaze van njihovih ruku.\nNajbolja strategija je šifrovanje osetljivih podataka pre prenosa u cloud ili korišćenje specijalizovanih alata za zaštitu podataka u cloudu.\n4. Edukovanje zaposlenih na svim nivoima\nLjudski faktor često predstavlja ključnu ranjivost u lancu zaštite podataka.Bilo da je reč o neznanju ili nemaru, zaposleni mogu svesno ili nesvesno naneti štetu kompaniji i podacima koje obrađuju.\nVelike kompanije nastoje da informišu zaposlene o propisima o usklađenosti i internim politikama cyber sigurnosti.\nKada je reč o najosetljivijim vrstama podataka, zaposlenima se daju direktne i jasne smernice za postupanje u situacijama u kojima je moguće da dođe do štete po sigurnost podataka.\nEfikasan način da se spreči gubitak podataka može biti software, ali bitno je i edukovati zaposlene o postupcima zaštite i merama sigurnosti.\n5. Uložite u Cyber-sigurnost\nKorak u kojem se odlučujete za investiciju u cyber-sigurnost često se čini kao visok finansijski izdatak, naročito za manje biznise. Međutim, sve kompanije koje žele biti uspešne moraju razmišljati dugoročno.Zato je takva investicija esencijalna radnja koja dugoročno može uštediti i vreme i novac.\nAko ste zabrinuti za sigurnost unutar kompanije ili nemate efikasan način upravljanja podacima, a naročito podacima o ličnosti, možete pogledati kako vam u tome može pomoći naše rešenje i zatražiti savete od našeg tima stručnjaka.


Izvor: Herceg TV | Foto: Herceg TV | Datum:17.12.2015.\nU političkom magazinu "Trougao" saznajte: - Ko je kriv za nelegalno stečene penzije u Istočnoj Hercegovini, doktori ili čelnici fonda PIO? - Koliko novca treba trebinjskom Domu zdravlja? - Šta je bilećkim funkcionerima bitnije pare ili fotelje? Šta je presudno znanje ili politička opredjeljenost?


MAKSIMIRSKI STADION ĆE BITI ZAVRŠEN DO UNIVERZIJADE 2016. – *** PORTAL TJEDNO ***\nU vezi s upitima medija o dovršetku maksimirskog stadiona, šaljemo izjavu gradonačelnika Grada Zagreba g. Milana Bandića:\nU Proračunu za 2014. osigurano je dovoljno sredstava za provođenje međunarodnog arhitektonskog natječaja za dovršetak Stadiona na kojemu se očekuje sudjelovanje eminentnih imena iz svijeta arhitekture. Natječaj će biti raspisan u proljeće 2014., a Grad će učiniti sve što je potrebno da uređenje bude dovršeno do početka Univerzijade 2016.\nJavnost će o svim koracima na vrijeme biti obaviještena.


Obaveze lokalnih samouprava u primeni Konvencije Saveta Europe o sprečavanju i suzbijanju nasilja prema ženama, njena primena i situacija u Srbiji i Rasinskom okrugu bile su teme okruglog stola koji je Udruženje žena Peščanik organizovalo u susret Međunarodnom danu borbe protiv nasilja nad ženama, a unutar internacionalne kampanje "Potpisujem". Okrugli sto deo je projekta "Udruženim naporima - ka novim evropskim standardima u zaštiti žena od rodno zasnovanog nasilja "koji realizuje Autonomni ženski centar u partnerstvu sa šest organizacija iz Srbije, među kojima je i Peščanik.\nDatum članka: 28.11.2015.\nU Srbiji i svetu i dalje se obeležava nedelja borbe protiv nasilja\nU Srbiji i svetu i dalje se obeležava nedelja borbe protiv nasilja. U ovoj sedmici koja je posvećena žrtvama nasilja oglasilo se juče i Viktimološko društvo Srbije. Predsednica društva Vesna Nikolić-Ristanović naglašava da su u Srbiji najugroženije žrtve porodičnog nasilja, ali i žrtve ratnih zločina, organizovanog kriminala i trgovine ljudima. Glavni zadaci nadležnih prema njenim rečima jesu efikasniji sudski postupci i bolja saradnja institucija.\nMedij: Radio Begrad 1\nDanas se obeležava Međunarodni dan borbe protiv nasilja nad ženama, a prema podacima u Vojvodini je u prethodnoj godini policiji podneto preko 7.000 zahteva za intervenciju, a radi zaštite od nasilja u porodici, dok je broj krivičnih prijava protiv nasilnika deset puta manji od broja prijava u policiji.\nMedij: TV Panonija\nDatum članka: 27.11.2015.\nDosta više žrtava nasilja\nNovi Bečej: Povodom kampanje „16 dana aktivizma protiv nasilja nad ženama“ aktivistkinje Udruženja Roma u Novom Bečeju održale su akciju u centru ove varoši.\n„Zajedno protiv nasilja nad ženama, devojkama i devojčicama“ moto je ovogodišnje kampanje 16 dana aktivizma protiv nasilja nad ženama koju nizom akcija obeležava niško udruženje Centar za devojke. Kampanja 16 dana aktivizma protiv nasilja nad ženama je globalna kampanja koju obeležava 1 700 organizacija u preko 100 država sveta. Kampanja počinje 25. novembra Međunarodnim danom borbe protiv nasilja nad ženama i završava se 10. decembra Međunarodnim danom ljudskih prava.\nDatum članka: 26.11.2015.\nGost Biljana Stepanov\nKonferencijom mreže „SOS Vojvodina“ i Unije poslodavaca Vojvodine danas počinje kampanja „16 dana aktivizma protiv nasilja nad ženama“. Tim povodom Jutarnji program RTV – a proveravao je ima li pomaka u borbi protiv nasilja nad ženama. Gost u Jutarnjem programu bila je Biljana Stepanov iz Centra za podršku ženama iz Kikinde.\nVirtuelno nasilje je stvarno\nAktivistkinje „Centra za devojke“ sutra u 15 sati, u okviru 16 dana aktivizma, organizuju uličnu akciju „Virtuelno je stvarno nasilje na internetu se nastavlja kao nasilje u stvarnosti“. Članice ovog udruženja žele da poruče da svaka ženska osoba ima pravo na slobodu i zaštićenost na internetu, a da društvo treba da usvoji „nultu“ toleranciju prema svim oblicima nasilja nad ženama, kako u realnom, tako i u virtuelnom prostoru. (Opširnije).\nDatum članka: 25.11.2015.\nPodela materijala i sakupljanje potpisa za podršku žrtvama\nU Srbiji je od 1. januara do 30. Juna ove godine ubijena 21 žena, te se ova kampanja, pre svega, odnosi na prevenciju nasilja, kaže Ana Saćipović, direktorka Udruženja Romkinja Osvit“. Podelom promo materijala ispred TC „Kalča“, sakupljanjem potpisa podrške i razmenom mišljenja sa Nišlijama i Nišlijkama, Udruženje Romkinja „Osvit“ u saradnji sa Komisijom za rodnu ravnopravnost Grada Niša i KLJMP kancelarijom u Nišu, obeležilo je juče globalnu kampanju 16 dana aktivizma protiv nasilja nad ženama.\nNagrada za Atinu\nNevladina organizacija Atina dobitnica je nagrade Stars fondacije "Sa devojkama i za devojke" (With and For Girls Award), kao jedna od dvadeset humanitarnih organizacija iz celog sveta. Nagrada je dodeljena na svečanosti u Londonu, a deo je globalne inicijative čija je misija da identifikuje i podrži jake lokalne organizacije koje rade sa devojkama i za devojke.\nMedij: Novi Magazin\nDatum članka: 19.11.2015.\nVažno je razbiti predrasude\nŽene sa invaliditetom moraju se boriti protiv neobaveštenosti, stereotipa i predrasuda kada se radi o ostvarivanju njihove želje za roditeljstvom, pa je tako i kod nas i to je jedan od problema koji niko nije prepoznao kao takav i sa kojim se one bore, kaže Lepojka Carević Mitanovski iz beogradske Organizacije "Iz Kruga" koja je juče boravila u Nišu. Povod njenog dolaska bio je projekat „Unapređenje prava žena s invaliditetom na roditeljstvo“ odnosno „Od života do politike“.\nDatum članka: 21.09.2015.\nFemicid - zločin protiv žena\nVolonterke koje pružaju podršku ženama u situaciji nasilja u Rasinskom okrugu, iz organizacija Romani cikna, Peščanik i Forum mladih sa invaliditetom Trestenik, njih dvanaest, prisustvovali su radionici o femicidu, prvoj od šest planiranih koje će biti realizovane u narednih godinu i po dana u okviru projekta „Lokalne zajednice u Centralnoj Srbiji protiv rodno zasnovanog nasilja“.\nDatum članka: 07.08.2015.\nPotpisujem uvođenje hitnih mera zaštite od nasilja u porodici\nAktivistkinje Udruženja žena Peščanik su na uličnoj akciji na platou ispred Doma sindikata prikupile više od stotinu potpisa podrške građanki i građana da se u Zakon o policiji kao hitna mera zaštite od nasilja u porodici uvede – udaljavanje nasilnika iz stana/kuće na 14 dana.\nDatum članka: 26.06.2015.\nNiske zatvorske kazne ne plaše kriminalce\nKaznena politika u Srbiji prema izvršiocima krivičnih dela trgovine ljudima i dalje je blaga jer se u praksi i dalje izriču niske kazne zatvora, smatra NVO ASTRA u analizi položaja žrtava trgovine ljudima u sudskim postupcima vođenim prošle godine. Prosečna visina kazni za krivično delo trgovine ljudima ne razlikuje se značajno u odnosu na 2013. godinu i kreće se oko četiri godine.\nDatum članka: 18.06.2015.\nUlična akcija „Nijedna žena manje, nijedna mrtva više“\n„Koliko žena treba da bude ubijeno svake godine da bi borba protiv nasilja bila efikasnija?“, jedno je od pitanja na transparentima koje su aktivistkinje Udruženja žena Peščanik nosile na uličnoj akciji organizovanoj na glavnom gradskom trgu, upozoravajući na taj način da je, i pored usvojenih zakona, strategija i međunarodnih konvencija kojima se sankcioniše rodno zasnovano nasilje, porast nasilja prema ženama evidentan, te da podsete na odgovornost države u sprečavanju ovog, najrasprostranjenijeg oblika kršenja ljudskih prava i zaštiti žrtava.\nDatum članka: 12.06.2015.\nI država odgovorna za zdravlje žena i devojaka\nTreći put za redom aktivistkinje „Centra za devojke“ u poslednjoj sedmici maja meseca, kada se obeležava i Međunarodni dan akcija za žensko zdravlje i reproduktivna prava, organizuju „Nedelju ženskog zdravlja“. Tim povodom u našem gradu biće organizovan niz aktivnosti sa ciljem da se podigne svest mladih devojaka i žena, da se informišu i podstaknu kako bi u većoj meri posvećivale pažnju sebi i svom zdravlju.\nDatum članka: 26.05.2015.\nOd početka godine u Srbiji je zvanično identifikovano pet žrtava trgovine ljudima, ali se sumnja da je u praksi taj broj daleko veći. Dve punoletne žene su seksualno eksploatisane u našoj zemlji, jedna u Austiji, dok je jedan dečak zloupotrebljen u pornografske svrhe, a jedna devojčica je radno eksploatisana u Crnoj Gori. Sve identifikovane žrtve su, potvrđeno je „Novostima“ u Službi za koordinaciju zaštite žrtava trgovine ljudima, državljani Srbije.\nDatum članka: 20.04.2015.\nPredan rad na osnaživanju devojaka i žena\nUdruženje Centar za devojke danas obeležava 17 godina predanog rada na osnaživanju devojaka i mladih žena. Iza sebe ima veliki broj radionica u srednjim školama i akcija o podizanju svesti javnosti o položaju žena, dok za ovu godinu planira još aktivnosti.\nMisija Centra za devojke je osnaživanje devojaka i žena od 15 do 40 godina kroz edukaciju, aktivizam i kreativnost, a glavne teme na kojima rade su prevencija nasilja nad devojkama, trgovina ljudima i žensko zdravlje.\nDatum članka: 15.04.2015.\nSOS telefon ne sme da se ugasi\nUdruženje Romkinja Osvit iz Niša proslavilo je juče tačno deset godina od osnivanja. Tom prilikom, osim članica udruženja, okupili su se predstavnici i predstavnice grada, policije, doma zdravlja i brojnih udruženja koja sarađuju sa ovom organizacijom. Ova neprofitna, nevladina organizacija koja radi na sprečavanju i suzbijanju nasilja u romskim porodicama kroz osnaživanje žena za izlazak iz kruga nasilja postoji od 2005. godine i danas broji 10 aktivnih članica i 20 volonterki, dok iza sebe ima veliki broj radionica, edukacija, seminara, rada na terenu i brojnih priznanja i nagrada.\nDatum članka: 27.03.2015.\nBezbedne žene, bezbedna zajednica\nUdruženje žena Peščanik iz Kruševca dobilo je podršku na konkursu misije OEBS-a u Srbiji za projekat “Bezbedne žene – bezbedna zajednica”, a cilj ovog projekta je doprinos povećanju bezbednosti i sigurnosti žena u Rasinskom okrugu, kao i promocija koncepta ljudske bezbednosti. Ovaj koncept stavlja u fokus pojedinku i pojedinca i njihovu dobrobit i prava, za razliku od koncepta bezbednosti koji u fokus stavlja državu, teritoriju i naciju.\nDatum članka: 20.03.2015.\nPakao umesto boljeg života\nDešava se da žene i muškarci koji krenu u svet za boljim životom završe kao seksualno i radno eksploatisani robovi. Samo prošle godine identifikovano je 125 žrtava trgovine ljudima. Jelena Hrnjak iz nevladine organizacije za borbu protiv trgovine ljudima Atina objašnjava da su ovo žrtve koje je država uspela da otkrije, a da je njihov broj mnogo veći. Većinu žrtava trgovine ljudima čak 80 odsto identifikuje policija, a ostalo uglavnom centri za socijalni rad i organizacije koje se bave zaštitom od trgovine ljudima.\nDatum članka: 09.03.2015.


RTCG - Radio Televizija Crne Gore - Nacionalni javni servis :: Servisne informacije :: O programu "Maršalov plan- Evropa sad"\n15. 10. 2021. 20:06 >> 20:07 0\nO programu "Maršalov plan- Evropa sad"\n- Programu Vlade Crne Gore “Maršalov plan- Evropa sad”. Gost: ekonomski analitičar Vasilije Kostić.\n- Sjutra je Svjetski dan hrane. Koliko hrane bacimo, i zašto je bacamo, kako funkcionišu narodne kuhinje, koliko ljudi je na granici siromaštva ili živi u siromaštvu, koliko zvanična potrošačka korpa ne odgovara realnom stanju- saznaće naše Tea Babić i Andrea Šekularac, a u studiju ćemo razgovarati sa Marinom Medojević, Banka hrane.\n- Upoznajemo se sa konkursom za scenario stripa za djecu pod nazivom “Pravo na slobodu vjeroispovjesti ili uvjerenja” NVO “Akcija za ljudska prava”.\n- Ugostićemo mladu pjesnikinju iz Nikšića Tijanu Draganić i upoznati se sa njenim stihovima o ljubavi.\n- Naša Andrea Šekularac posjetiće i autobusku stanicu u Podgorici. Saznaće da li se mijenjaju režimi vožnje ali i da li su skuplje karte i koliko a osim toga najaviće i devetu Povorku ponosa “Montenegro Prajd” koja će se održati sjutra u Podgorici.\n- Pogledaćemo insert iz emisije “Zapis” o najpoznatijoj tužilici Milici Milošević iz Kolašina, a predstavićemo i bubnjara Martina Đorđevića koji je završio najprestižniju džez akademiju u Italiji.\nO Međunarodnom danu borbe protiv korupcije\nO aktuelnim temama sa Markom Sošićem\nO aktuelnim temama sa Slavišom Đorđevićem


Kolumne: Svijetlo oružje\nSHVATAM DA JE INDUSTRIJA NAORUŽANJA PROFITABILNA, ALI NIKADA NISAM BIO FASCINIRAN TIM DEMONSTRACIJAMA MOĆI, POGOTOVO POSLE RATOVA DEVEDESETIH\nNa televizijama u Srbiji se slavio Dan pobede. Prvo je od 9 časova počeo prenos iz Moskve, gde smo videli kako Putin obeležava 72. godišnjicu pobede nad fašizmom. Posle gromoglasnog "Uraaa", otkucaja sata i onog pompeznog glasa spikera, videli smo naoružanje, ali i čuveni tenk T34 koji je pobedio Hitlerove pancere.\nSpikerka RTS-a je pomalo nespretno, očigledno zbog neiskustva, neprekidno govorila preko glavnih delova programa po kojima je širom sveta poznat.\nIpak, Putin je na vojnoj paradi pokisnuo samo u Beogradu.\nOve godine kao da je zakazala ona mitska mašina za rasterivanje oblaka nad Moskvom, pa je u jednom trenutku čak počeo da provejava sneg.\nNakon bratskog mitinga, u 10h je u Nikincima počela združena pokazna vežba Vojske Srbije pod nazivom Čelik 2017. Nije da nema veze sa Rusijom, jer je eto, ime vežbe na ruskom – Staljin 2017.\nA kod pokazanog oružja i oruđa, imena su bila od posebne važnosti. Raketni sistem – Alas, Morava i Oganj, blindirana vozila Miloš i Lazar, samo još nova puška, neka modularna, nema ime. Posle Mauzerke, Kragujevke, pa Papovke i Kalaša, ove puške su još bezimene, samo mi nije jasno ko će da im kumuje. Možda će se zvati "modularka" ali mi baš ne deluje moćno.\nPosebno je zanimljiv nišan za gađanja koji omogućava paljbu "iz ćoška", jer strelac ima poseban sistem sa kamerom za ciljanje. Mogao bi da se zove "Pitagora", mada bih lično voleo da dobije neko naše ime – recimo "Krivak"!\nJa posebno volim scenarije za vojne vežbe, iz kojih se može dosta saznati o bezbednosnom opredeljenju naše zemlje. Neprijatelj je poslednjih godina – teroristička grupa, cenim internacionalna, kao u Vojnoj akademiji. Gotovo sigurno su nekakvi islamisti, oni su danas dežurni neprijatelji širom sveta, mada sa njima nismo zvanično u ratu. Bilo je tu helikoptera, organizovan je desant i nekakvo "aktivno" osvajanje prostora na poligonu. Ne kažem, sve je delovalo uvežbano, ali mi je nekako falila dramaturgija. Evo kako bi ja.\nGrupa do zuba naoružanih terorista obija skladište protivgradnih raketa u Grockoj i krade dva komada. Maskirani su u građane severnog dela Ritopeka koji želi da se otcepi. Druga grupa preskače ogradu u, pogađate, Vinči i iz dvorišta krade veće količine radioaktivnog čaja koji je iznet da se vetri van skladišta.\nMešajući dva elementa, osposobljavaju nuklearno oružje kojim će prilikom dejstva protivgradne odbrane uništiti Srpski izvozni proizvod broj 1 – maline.\nTajno ime operacije je – radioaktivni Vilamet. E, tada može sve ovo iz Nikinaca, Miloš, Lazar i ostali, uz Krivak kojim je moguće otvoriti vatru iz reda malina bez virenja! Nakon desanta teroristi bivaju skembani, a u scenariju ostaje i onaj Lux, pardon Vučko, naturalizovani nemački ovčar koji se posebno istakao kada je uvatio onog teroristu. Čaj se vraća u Vinču, rakete u skladište u Grocku, a teroristi u zatvor. The End!\nManje-više, tako je bilo u Nikincima, sve rakete i puške su pogađale u centar, a čak je progovorio i Toma Nikolić, doduše ovog puta u civilu. Nije nam objasnio zašto je prešao u medijsku ilegalu, konspiracija druže!\nPitam se kome je bio namenjen televizijski prenos u 10 izjutra sa dva reditelja i gomilom kamera. Ako je verovati zvaničnicima, naše moćno oružje i oruđe treba da vide dušmani, da se, da izvinete, useru od straha i ostave nas na miru. Dakle – prenos ima funkciju odvraćanja. Pošto nije bilo građanstva, gledali smo samo na televiziji, ali usred radnog dana, dakle gledali su penzosi i teroristi različitih fela, jer je opšte poznato da oni nemaju fiksno radno vreme, već klizno i po potrebi.\nShvatam da je industrija naoružanja profitabilna, ali nikada nisam bio fasciniran tim demonstracijama moći, pogotovo posle ratova devedesetih.\nAmerika je svoje naoružanje praktično reklamirala u Vijetnamu, Iraku, Avganistanu, Rusi u Siriji, dok mene užasava pomisao da smo sva ona dostignuća vojne industrije SFRJ demonstrirali uživo na teritoriji bivše zajedničke zemlje. Dok smo ga izvozili nesvrstanima, sve je bilo u redu, ali mi naoružanje nekako najviše volimo da pokažemo svom komšiluku.\nNa kraju, istoga dana, kada se paradiralo Crvenim trgom i pucalo u Nikincima, održano je i prvo polufinalno veče izbora za pesmu Evrovizije. Rusi ne žele da učestvuju zbog uslovljavanja organizatora u Ukrajini, pa se još jednom potvrđuje teorija da je Evrosong nastavak oružane geopolitike muzičkim sredstvima. Ipak je bolje da se peva, nego da se puca. Sačekajmo samo glasanje, da utvrdimo ko su nam sve prijatelji u svetu.


IZ BOLNICE APELUJU: Malo strpljenja dok se u potpunosti ne uvede IZIS – Zrenjanin\nIZ BOLNICE APELUJU: Malo strpljenja dok se u potpunosti ne uvede IZIS\nPacijenti više ne moraju da zovu sami u zrenjaninsku bolnicu kako bi zakazali svoj pregled, već će to od sada raditi njihovi izabrani lekari. Prema informacijama iz Opšte bolnice „Đorđe Joanović“, do sada je ovakav sistem uveden na odeljenjima infektivnih i kožnih bolesti, radiologije i na internom odeljenju. Kako su najavili na za naše novine, uskoro će ovaj način zakazivanja biti uveden na svim odeljenjima.\nTim povodom su se sastala rukovodstva Opšte bolnice „Đorđe Joanović“ i Doma zdravlja „Dr Boško Vrebalov“ prošle nedelje.\n– Kao i svaka novina i ova je vezana sa nizom poteškoća, nejasnoća, nedovoljne opremljenosti svih ustanova, a kao posledica toga nastaju nesporazumi, moguće su nepredvidjene greške ili nedovoljno brza i odgovarajuća korekcija koja izaziva nezadovoljstvo osiguranika, ali i zdravstvenih radnika – saopšteno je iz zrenjaninske bolnice.\nPrema informacijama iz te zdravstvene ustanove, radi se užurbano na popravljanju tehničkih problema koji su se pojavili, i mole građane i zdravstvene radnike da budu malo strpljivi dok se prepreke za potpunu implementaciju ne otklone.\n← U UTORAK U OBJEKTU „SILOS” – „Otvoreni dan” Vojske Srbije\nIZBOR ZA MISS SRBIJE: Treće mesto za našu sugrađanku →


PORTAL KRUG - Vojna saradnja Srbije i NATO\nPrevious Article U senci policijskog časa – tišina nije za kućnu upotrebu\nNext Article Marjetka Karba u zagrljaju Kraljeva\nBolje razumevanje geopolitičke situacije i položaja Srbije, političke vojne neutralnosti, nivoa i načina na koji se odvija saradnja sa NATO, kao i perspektiva alternativa te saradnje, bile su teme četvorodnevnog treninga\nOd 11. do 14. decembra prisustvovala sam treningu o saradnji Srbije i NATO u organizaciji Instituta za evropske poslove uz podršku NATO PDD.\nProgram je namenjen predstavnicima omladina političkih partija i drugim društveno aktivnim i angažovanim mladim ljudima. Grupa od šesnaestoro mladih ljudi tokom četvorodnevnog treninga aktivno je učestvovala u diskusijama i razmenama mišljenja na različite teme u oblasti međunarodne bezbednosti, spoljne politike i vojne saradnje.\nCilj treninga je bolje razumevanje geopolitičke situacije i položaja Srbije, političke vojne neutralnosti, nivoa i načina na koji se odvija saradnja sa NATO kao i perspektiva alternativa te saradnje.\nTeme koje su obrađivane tokom treninga su: Sukobi devedesetih na prostoru bivše Jugoslavije; Političke posledice raspada Jugoslavije; Deklaracije o nezavisnosti Kosova i međunarodno pravo; Ljudski gubici kao posledica posledica NATO bombardovanja; Vojna saradnja sa NATO; Saradnja Srbije sa NATO; Partnerstvo za mir i međunarodna vojna saradnja; Geopolitička stvarnost Srbije; Strategija nacionalne bezbednosti; NATO u medijima.\nPredavanje koje mi se najviše svidelo je "Vojna saradnja sa NATO." Upoznata sam sa novim informacijama o vojnoj saradnji. Mnogo ljudi ne zna da Srbija ima najviši status u NATO-u osim samih članica. Od 2012. do 2018, Vojska Srbije je učestvovala u 11 međunarodnih vojnih vežbi u saradnji sa NATO-om i imala 98 vojnih vežbi u saradnji sa državama imenicama NATO-a. To je najveći obim vojne saradnje koji Srbija ima.\nZagovornici nesaradnje podsećaju da je NATO izvršio oružanu agresiju na tadašnju Jugoslaviju i njenu teritoriju pod izgovorom humanitarne katastrofe na Kosovu i Metohiji. Sa druge strane oni koji su za saradjju ističu da su NATO snage jedini garant opstanka Srba koji su ostali da žive na Kosovu i Metohiji.\nSvaka aktivnost u ovim domenima predstavlja obostranu korist i vodi ka boljem razumevanju, saradnji i usavršavanju u sferi odbrane i bezbednosti. Činjenice sugerišu da je saradnja potrebna i nužna, jer u vreme velikih i kriznih situacija kao što su prirodne katastrofe i izazovi poput migrantskih talasa i borbe protiv terorizma, treba računati i na pomoć susednih zemalja koje su članice NATO alijanse.


penzioneri - Istinomer\nProsečna plata 2012. bila 329 evra, plate i penzije rastu\nMinistar finansija o platama i penzijama (TV Hepi, 2. 2. 2022. godine)\nPotpredsednica Narodne stranke o smrtnosti penzionera. (Beta, 26.1.2018.)\nAkter: Sanda Rašković Ivić\nMinistar Vulin o prevremenom penzionisanju. (RTS, 2. 5. 2017. godine)


Српске лепе у̶м̶е̶т̶н̶о̶с̶т̶и̶ 2 - Kulturni centar Magacin\nСрпске лепе у̶м̶е̶т̶н̶о̶с̶т̶и̶ 2\n28.5.2019. @ 19:00 - 2.6.2019. @ 20:00\nOtvaranje 28.5. u 19h\nRadno vreme svakodnevno od 12-20h\nVođenja svakodnevno od 17h\nGovorni programi svakodnevno od 18h\nNaziv izložbe je ad litteram ukraden od naslova jedne knjige Branka Vučićevića kome je ova izložba posvećena. Prva izložba pod ovim naslovom održana je u Ostavinskoj galeriji u februaru 2018. i na njoj su učestvovali: Aleksandar Denić, Bojan Djordjević, Šejma Fere, Jamezdin, Darinka Pop-Mitić, Milica Rakić, Vahida Ramujkić, Raša Todosijević i Miloš Tomić.\nDruga izložba u seriji, čiji dalji nastavak zavisi od svakodnevnog pokušaja da se prevladaju objektivne okolnosti i subjektivne slabosti njenih organizatora i sudeonika, predstavlja izvestan kontrapunkt prethodnoj i sledi dijalektički i istorijsko-materijalistički put spoznaje: “Od živog posmatranja ka apstraktnom mišljenju, i od njega ka praksi kao materijalnoj spoznaji objektivne realnosti” (V. I. Lenjin). Izložba se bavi pitanjima materijalnih formi u doba njihove post-industrijske disperzije, informatičke dematerijalizacije i ideološke komodifikacije. Umetničku formu, kao ujedno najkrhije i najotpornije uporište umetničke prakse, ova izložba pronalazi negde na tankoj liniji između njene autonomne i upotrebne vrednosti. Umesto regresije modernističke forme u repeticiji njene dekorativne funkcije, ovde se formalna umetnička istraživanja tiču neposrednog delovanja u konstrukciji spoljašnjosti i iznalaženju formi za kontekstualni rad. Autonomija forme jeste modernistička tlapnja i sasvim je izvesno da forma nikada nema svoju autonomiju, ali u konkretnim umetničkim praksama koje zagovara ova izložba forma je i dalje centralna preokupacija umetničkog mišljenja, onog što je tom mišljenju specifično. Umesto nezasite akumulacije proizvodnje savremene umetnosti koja rovari po katalogu formalnih identiteta i identitarne formalnosti, i umesto razumevanja forme isključivo kao forme predstavljanja (kao Hegelovog “vorstellung”) ova izložba predlaže nužnost hoda izvan predstavljanja, odnosno izvan instrumentalizacije forme u procesu u kom je umetnost permanentna (i loše beskonačna) praksa značenjeske substitucije jedne stvari na mesto neke druge stvari koja već postoji i koju umetnost predstavlja. Dakle “darstellung” umesto “vorstellung”, “postavljanje” umesto “predstavljanja”, materijalističko prevazilaženje razlike između mišljenja i objekta mišljenja.\nProslava uspešno završenih radova\n28.5.2019. @ 19:00\n2.6.2019. @ 20:00


EXTRA DAR - MAR |\nEXTRA DAR - MAR\nYou are here Početna > Sve za decu > Dečije igraonice > EXTRA DAR - MAR\nAdresa: Nikolaja Gogolja 4, Beograd\nTel: 011/ 355 48 41\nMob: 060/ 503 96 93\nNOVO !!!!! NOVO !!!! NOVO!!! NOVO!!! NOVO!!! NOVOOO!!!!!!\nMOGUCNOST PROSLAVE RODJENDANA OTVORENOG TIPA,PO PROMOTIVNOJ CENI:\nod 16h do 18h : 6.000,00\nod 18:30h do 21:00h :8.000,00\nIskoristite lepo vreme i proslavite rođendan u našem novom dvorištu.\nZakupom rođendana dobijate celu igraonicu i baštu, a deci su na raspolaganju sadržaji koje nudimo:\n– i animator koji je uključen u cenu\nIgraonicu “Extra Dar Mar” možete pronaći na Banovom brdu u ulici Nikolaja Gogolja broj 4. Dečija igraonica na Čukarici dizajnirana je i uređena u skladu sa potrebama deteta za veselom i bezbrižnom igrom u sigurnom okruženju. Prostor od 250 m2 idealan je za nesmetanu igru velikog broja dece.\nIdejna rešenja koja smo iskoristili pri kreiranju prostora igraonice, učinila su je dopadljivom kako deci tako i roditeljima. Dečiji kutak iz snova koji budi maštu i poziva na avanture savršeno je mesto za igru svakog dečaka i devojčice.\nNaša igraonica “Extra Dar Mar” sastoji se iz dva nivoa i ima veliko dvorište izuzetno privlačno mališanima u toplijim danima. Igraonica sa dvorištem omogućava deci da se zabave i ujedno borave na svežem i čistom vazduhu.\nDečija igraonica “Extra Dar Mar” osmišljena je za najmlađe mališane i decu do 15 godina.\nDolaskom u našu dečiju igraonicu obezbedićete svom detetu boravak u prijatnoj atmosferi i druženje sa njegovim vršnjacima uz nadzor naših animatora. U zavisnosti od uzrasta detata naši veseli i nasmejani animatori osmisliće zanimljive igre za sve mališane, kako bi im vreme u našoj igraonici kvalitetno proteklo.\nDečija igraonica “Extra Dar Mar” ima kafe za roditelje u kom možete da se osvežite i popijete kafu u prijatnoj atmosferi, dok Vaše dete uživa. Budući da je kafe za roditelje odvojen od prostora za decu, u istom je dozvoljeno pušenje.\nNaši simpatični animatori čuvaće Vaše dete i ako Vi imate nekih obaveza i morate da ga ostavite u igraonici na kratko. Animacijom dece ulepšaćemo im boravak u našoj igraonici, sa željom da detinjstvo posmatraju kao najdivniji period u njihovom životu. Osmeh na licu svakog deteta nama je najvažniji.\nUkoliko dovedete Vaše dete 4 puta kod nas, peti dolazak je besplatan.\nKod nas ste uvek dobrodošli u periodu od 14h do 21h.\nDnevna igraonica “Extra Dar Mar” organizuje učenje stranog jezika brzo i lako. Kvaliteno iskorišteno popodne svakako je ono koje dete provede učeći nešto novo. Strani jezici mogu da postanu zabavni deci ukoliko im budu predstavljeni putem igre.\nNaša igraonica “Extra Dar Mar” sarađuje sa poznatom školom stranih jezika “Zvonicica” i nudi Vašem detetu časove engleskog dva puta nedeljno u trajanju od 40 minuta.\nCena naše igraonice sa kursom engleskog iznosi 3800 RSD za mesec dana.\nDečija igraonica sa dvorištem “Extra Dar Mar” poziva Vas da dovedete Vašeg mališana na veselo druženje sa nama na Banovom brdu na Čukarici.\nVIDEO IZ IGRAONICE : Drugarica iz Doboja , drugarica iz doboja\nNikolaja Gogolja 4, Beograd\n060-503 96 93 ; 011-355 48 41


Ažuriranje: 50% je veća verovatnoća da domeni sa temom korona virusa budu maliciozni nego drugi domeni – Turizmarium\nCheck Pointov Global Threat Index pokazuje da sajber kriminalci iskorišćavaju interesovanje za globalnu epidemiju kako bi širili zlonamernu aktivnost kroz nekoliko spam kampanja koje se odnose na izbijanje virusa\nIzgleda da je zabrinutost zbog COVID-19, ili novog korona virusa, postala zarazna poput samog virusa, zbog naslova koji se šire bukvalno preko svih medija. Na primer, CNN.com hostuje preko 1.200 članaka u kojima se pominje zaraza, a pretraga na sajtu Financial Timesa daje preko 1.100 takvih rezultata, primećuje CheckPoint.\nKako se virus širi diljem planete, ljudi prirodno pretražuju internet kako bi pronašli najnovije informacije i ažuriranja o tome kako on može uticati na njih, njihove aktivnosti, putovanja i šta mogu učiniti da zaštite sebe i svoje porodice. Kao što se moglo očekivati, sajber kriminalci su brzi u iskorišćavaju ove zabrinutosti za ostvarivanje lične koristi.\nKao što je CheckPoint nedavno izvestio, hakeri širom sveta su otkrili da korona virus služi kao podsticaj za njihove aktivnosti i još uvek jašu na talasu epidemije. CheckPointov Global Threat Index for January 2020 pokazuje da sajber kriminalci koriste interesovanje za globalnu epidemiju da bi širili maliciozne aktivnosti, uz nekoliko spam kampanja u vezi sa pojavom virusa.\nNa osnovu Check Point Threat Intelligencea, od januara 2020. registrovano je preko 4.000 domena povezanih sa korona virusom širom sveta. Od ovih veb sajtova za 3% je utvrđeno da su zlonamerni, a dodatnih 5% su sumnjivi. Domeni u vezi sa korona virusom su 50% verovatnije maliciozni nego drugi domeni registrovani u istom periodu, a takođe su dominantniji od nedavnih sezonskih tema kao što je Valentinovo.\nMnogi od ovih domena verovatno će biti korišćeni za phishing napade. Do sada, Check Point je već spasao i zaštitio online korisnike od mnogih veb sajtova za koje se zna da su povezani sa malicioznim aktivnostima, koji namamljuju žrtve na svoje veb stranice diskusijom o virusu, kao i od veb sajtova koji služe za prevare koji tvrde da prodaju maske, vakcine i kućne testove koji mogu da otkriju virus.\nCiljana italijanska phishing kampanja ima za cilj širenje infekcije\nPored toga, nedavno je prepoznata široko rasprostranjena targetirana phishing kampanja sa temom korona virusa koja je ciljala italijanske organizacije, pogodivši preko 10% svih organizacija u Italiji sa ciljem da se iskoristi zabrinutost zbog sve većeg broja infekcija u ovoj zemlji. Evo primera sadržaja maila:\nZbog broja slučajeva infekcije korona virusom koji su dokazani u vašoj oblasti, Svetska zdravstvena organizacija je pripremila dokument koji uključuje sve potrebne mere predostrožnosti protiv infekcije korona virusom. Silno vam preporučujemo da pročitate dokument u prilogu ove poruke.\nDr. Penelope Marchetti (Svetska zdravstvena organizacija – Italija)\nEmail sadrži maliciozni document file nazvan f###########.doc (#=digit) i dolazi sa subjectom „“Coronavirus: Informazioni importanti su precauzioni” (korona virus – važne informacije o merama predostrožnosti), a potpisuje ga lekar Svetske zdravstvene organizacije sa sedištem u Italiji. Međutim, kako se navodi na kompanijskom blogu CheckPointa, njihovi stručnjaci su izvršili online pretragu i nisu mogli da pronađu lekara pod imenom Penelope Marchetti uz SZO ili Organizzazione Mondiale della Sanità (OMS). Takođe, mail adresa pošiljaoca nije zvanični SZO ili OMS domen, a većina njih uopšte nije italijanska.\nOvo je snimak malicioznog doc fajla:\nKlik na “enable editing” i “enable content” dovešće do preuzimanja Ostap Trojan-Downloadera, za kojeg se zna da je Trickbot downloader. Trickbot je dominantan bankarski trojanac koji se stalno nadograđuje novim mogućnostima, sposobnostima i vektorima distribucije. To omogućava Trickbotu da bude fleksibilan i prilagodljiv malver koji se može distribuirati kao deo višenamenskih kampanja.\nKako možete uzbeći da postanete žrtva ovih pokušaja prevare? Preporuke CheckPointa za sigurno online ponašanje su:\nBudite oprezni sa e-mailovima i fajlovima primljenim od nepoznatih pošiljalaca, posebno ako oni zatraže određenu radnju koju obično ne biste preduzeli\nUverite se da robu naručujete od autentičnog izvora. Jedan način da to uradite je da NE kliknete na promotivne linkove u email porukama, a umesto toga da guglate željenog prodavca i kliknete na link sa stranice Googleovih rezultata.\nČuvajte se „specijalnih“ ponuda. „Ekskluzivni lek za korona virus za 150 dolara“ obično nije verodostojna ili pouzdana prilika za kupovinu, već najverovatnije prevara. U ovom trenutku ne postoji lek za korona virus, a čak i da postoji, on vam definitivno ne bi bio ponuđen preko maila.\nČuvajte se domena koji liče na druge, slovnih grešaka u emailovima ili veb sajtovima i nepoznatih pošiljalaca email poruka.\nZaštitite svoju organizaciju holističkom end to end sajber arhitekturom da biste sprečili zero-day napade.\nPreuzeto sa IT Exclusive News portala\nTags: Check Pointov Global Threat Indexglobalna epidemijahakeriinternetKorona virusmaliciozne aktivnostisajber kriminalcispam kampanje


Parada ponosa u Beogradu 18. septembra | Autonomija\n„Za učesnike će biti značajno da Parada ponosa prođe bez incidenata“, rekao je Stojanović podsetivši da je prošlogodišnji skup, kao i Prajd 2014. godine održan uz prisustvo velikog broja policajaca.\nStojanović je na konferenciji „Homofobija u Srbiji: Kud plovi ovaj brod?“ ocenio i da je prošla godina, kada je drugi put uzastopno održan Prajd u Beogradu, bila za Srbiju sa tog aspekta „istorijski važna“, jer su građani pokazali da mogu da se izbore za poštovanje svojih prava.\nStojanović je dodao da će za učešče na ovogodišnjem Prajdu pozivi biti upućeni svim poslanicima Skupštine Srbije „kako se neko ne bi osetio zapostavljenim“.


Svi direktori poduzeća koja su u vlasništvu Sarajeva - Bošnjaci, i to iz SDP-a i SDA - www.vecernji.ba\nSvi direktori poduzeća koja su u vlasništvu Sarajeva - Bošnjaci, i to iz SDP-a i SDA\n19. rujna 2014. u 09:35 0 komentara 881 prikaza\nTvrdnja kako FBiH nikada nije imala goru vlast primjenjiva je i na Sarajevsku županiju u kojoj vlada crveno-zelena koalicija, SDP i SDA, isto kao na razini FBiH. U protekle četiri godine ove dvije stranke borile su se isključivo za mjesta u upravnim odborima i za direktorske fotelje u javnim poduzećima u vlasništvu Sarajevske županije. Rezultat njihove vladavine su ogromni dugovi i dovođenje županije pred bankrot. Podsjećanja radi, Sarajevska županija je od revizora za poslovanje u 2013. godini dobila negativnu ocjenu jer je godinu završila s manjkom od 35,2 milijuna KM i akumuliranim manjkom od 119,6 milijuna KM. Na ovo, Sarajevskoj županiji prijete i tužbe po osnovi radno-pravnih odnosa zaposlenih koje su samo u 2013. godini iznosile 8,97 milijuna KM. Ovakvo stanje u glavnom gradu BiH ne čudi jer su interesne zone oko novca u gradu već odavno podijeljene između SDP-a i SDA. No, kako lider SDP-a Zlatko Lagumdžija često voli isticati da je njegova stranka, za razliku od nacionalnih, multietnička, njegova tvrdnja pada u vodu kada se razmotri nacionalna struktura direktora javnih ustanova u Sarajevu, a koje je postavio SDP.\nNaime, još mnogo prije nego je kompletirana vlast u BiH, ako je uopće i kompletirana, izborni pobjednik u Sarajevskoj županiji SDP BiH i koalicijski partner SDA sjeli su za stol i vrlo precizno podijelili te na “papir stavili” što će kome u javnom sektoru Sarajevske županije pripasti. U svega nekoliko pasusa teksta “stali” su svi principi partnerske vladavine SDP-a i SDA za sljedeće četiri godine u Sarajevu. Iako je u međuvremenu došlo do malih promjena jer je županijska Vlada u proteklom razdoblju kad god bi zagustilo bila u ostavci, stranke su međusobno podijelile institucije u županiji. Tako su SDP i SDA zavladali u poduzećima Park d.o.o. Sarajevo (SDP), Rad d.o.o. Sarajevo (SDA), Spomenik prirode “Vrelo Bosne” (SDP), Tržnice/pijace Sarajevo (SDA), Vodovod i kanalizacija Sarajevo (SDP), Pokop d.o.o. Sarajevo (SDP), Sarajevo gas (SDA), Toplane Sarajevo (SDA), Gras Sarajevo (SDP), TV SA (SDP), ZOI 84. (SDP), KSC Skenderija (SDA), Veterinarska stanica (SDP), PD Butmir (SDA), Sarajevo šume (SDA). Kada su u pitanju zavodi i tu je došlo do podjele: Zavod za izgradnju SŽ (SDA), Zavod za planiranje razvoja SŽ (SDP), Zavod za informatiku i statistiku SŽ (SDA), Prosvjetno-pedagoški zavod SŽ (SDP). Što se, pak, tiče postavljanja direktora na čelo javnih poduzeća u Sarajevskoj županiji, vidi se da od Lagumdžijine multietničnosti nije ostalo ništa.\nKljučne riječi SDP Direktori Sarajevo bošnjaci SDA


Takmičili se u spretnosti vožnje traktora | Moj grad SM\nNaslovna SREM RUMA Takmičili se u spretnosti vožnje traktora\nTakmičili se u spretnosti vožnje traktora\nU srednjoj poljoprivredno-prehrambenoj školi “Stevan Petrović Brile” u Rumi, organizovano je školsko takmičenje iz poznavanja saobraćajnih propisa i spretnosti vožnje traktora, sa ciljem da pokazno – edukativnim sadržajima upotpuni praktična znanja svojih učenika.\nPokrovitelji projekta “Bezbedan traktor i ostale poljoprivredne mašine u saobraćaju” su Pokrajinski sekretarijat za poljoprivredu, vodoprivredu i šumarstvo i Opština Ruma.\n“U školskom dvorištu postoji bukvalno sve, od savremene poljoprivredne mehanizacije, laboratorije, zasada voćnjaka, vinograda, plastenika, sve ono što je potrebno da učenici steknu praktična znanja. Želim da pohvalim direktora i sve u školi, mi svakako kao lokalna samouprava podržavamo sve aktivnosti naših obrazovnih ustanova. Drago nam je što Poljoprivredna škola ide u korak sa vremenom, zahvaljujući dobrim projektima iz godine u godinu se modernizuje, konkuriše i dobija sredstva kako pokrajinska, tako i republička, ali i ona iz EU. Dosta toga obezbeđuju i sami iz sopstvenih sredstava, obrađuju preko preko 100 hektara zemljišta, naravno mi smo obezbedili uslove da zemljište obrađuju bez naknada, a na njima je da se domaćinski ponašaju i sva sredstva ulože u podizanje kvaliteta obrazovanja učenika”, izjavio je predsednik Mančić, koji je danas obišao školsko imanje kojim upravlja SPPŠ “Stevan Petrović Brile”.\nPodršku današnjem takmičenju dala je i kompanija “AgroTECH” koja je obezbedila i nagrade za najbolje učenike.\nPrethodni tekstAmerikanci potvrdili da je vakcina Sinofarm bezbedna\nSledeći tekstOFANZIVA NA SREM: Prelazak srpske vojske u Srem septembra 1914. godine – PRVI DEO


Budva – Poznati dobitnici nagrada „Grad teatar“ i „S. M. Ljubiša“ – Montenegrina.net | Kultura, umjetnost i nasljeđe Crne Gore. Culture, Arts & Heritage of Montenegro.\nHomeFokusBudva – Poznati dobitnici nagrada „Grad teatar“ i „S. M. Ljubiša“\nŽiri za dodjelu nagrade „Grad teatar“, koji je radio u sastavu Jelena Kajgo, dramaturg i predsjerdnik žirija, Jasen Boko, teatrolog i pozorišni kritičar i Mladen Nelević, glumac, odlučio je da dobitnik nagrade za 2014. godinu bude Miodrag Brik Krivokapić.\nŽiri za dodjelu nagarade „S. M. Ljubiša“, koji je radio u sastavu Vida Ognjenović, reditelj, pisac i predsjednik žirija, David Albahari, pisac, i Božo Koprivica, dramaturg i esejista, odlučio je dobitnik ove godine bude izraelski pjesnik Amir Or.\nPredsjednica Žirija, Vida Ognjenović, odluku je i obrazložila:\n„Izraelski pesnik, prozni pisac, prevodilac i esejista, Amir Or, pripada odabranoj grupi svetskih pesnika koji su uspeli da izgrade sopstveno poetsko i poetičko pismo po kojima se izdvajaju iz velikog pesničkog kolegijuma po peru. Objavio je jedanaest zbirki i obimnu knjigu sabranih pesama: Pesme 1977-2014 koje su ga, prema najstrožijim kritičarskim merilima, svrstale u prvi red izraelske književnosti. Njegove su pesničke zbirke prevedene i objavljene, na više od četrdeset jezika, uz odličan prijem književne kritike i čitalačke javnosti u tim sredinama. U mnoštvu eseja, analiza i napisa o Orovom delu, kritičari, tumači i znalci poezije, ističu da se njegov pesnički glas izdvaja kao osobena pojavu u raznovrsnom i razudjenom višeglasju savremene svetske poezije. Dobitnik je brojnih književnih nagrada (Bernštajnove nagrade, Fulbrajtove nagrade, Nagrade Izraelske Vlade). Osnovao je i bio direktor Jevrejsko-arapske škole i Festivala poezije, Helikon. Preveo je brojne knjige i tekstove na hebrejski (Antologiju grčke erostke poezije, odlomke iz speva Mahabharata, i zajedno sa Akiko Takahaši, knjigu: Za jednu ženu, japanskog pisca Šuntaro Tanikave). Član je PEN-a i Uprave organizacije Svetska zajednica pesnika. Amir Or je moderni pesnik koji je, kroz preplete svojih poetskih impulsa i nasledjenog pesničkog iskustva, uspeo da izgradi sopstveni poetski univerzum tematske neomeđenosti, širokog asocijativnog opsega, izazozvne utakmice ideja i osećanja i mešanja stvarnog i izmišljenog. U tom slobodnom prostoru umnih i zaumnih činjenica, mitskog i istorijskog, osećanja i ironije, životnih i sanjanih pojava, Or se kreće promišljeno i smelo. Zahteva od pesme da ne bude ni ukras, ni ispovest ni poslovica, ni slika, ni deo ponudjenog sveta, već novi entitet po sebi, odgovoran za sebe i najpre pred sobom. Sledeći svoje veliko poverenje u moć jezika i svemoć jezičke izražajnosti, Or piše otvorenu pesmu kao genezu odredjenog praska, a ne kao opis na izabranu temu, ili pak poetski prikaz zatečenog stanja. Amir Or svojom poezijom zapravo neprestano odgovara na surovi izazov neiskazivog koji često zaustavlja poetski zamah i prebacuje ga na ustaljeni kolosek. Or nije pred tom preprekom ni zbunjen ni malodušan. Naprotiv, kao da je sebi za cilj postavio ne samo ispitivanje mogućnosti otpora, već i potpuno savladavanje te apstraktne, ali prihvaćene granice. Neiskazivost, ta široka razina pesničke sumnje u kojoj se prepliću tolike neizrecive kombinacije stalnih i slučajnih činjenica, vidnih i prividnih pojava, utvrđenih i nedokazivih istina, nije za Amira Ora stvarna. Za njega je pesma jedina istinska snaga. Moć da sve može da učini iskazivim je moć koja pesmu čini pesmom i izdvaja je kao umetnički izraz. Pesma je omnipotentna, za nju je sve iskazivo, ona sve može da izrazi, jer jezik pesme je samo onaj koji dostiže taj puni i potpuni izražajni napon bez ostatka. Vrhunsko rukovanje energijom jezičke bravure jeste pesnička majstorija Amira Ora. On ne prepisuje stvarnost ni život izravno, plasirajući svoja opažanja, a još manje ih popravlja, nudeći predpostavke o tome kakvi bi mogli da budu. Oslanjajući se na prirodu pesme da proniče u delove sveta nepodatne drugim umetničkim intervencijama, on se sa svih strana približava neiskazivom. Razbija neknjiževnu podelu na jasno i nejasno, uspostavlja neobičnu kombinaciju činjenica i mašte, izaziva totalno sučeljavanje osećanja, podatka i njihovog jezičkog prikaza i tako stvara novu, obu- hvatniju pesničku iskaznost. Taj vehementni književni postupak se kao rezultat ogleda u svakoj pesmi Amira Ora, u njegovim esejima, proznim knjigama i prevodima. Pred nama je, dakle, pesnik totalne pesme.


Напад на РТС – заборављени ратни злочин без међународне осуде | Јадовно 1941.\nNapad na RTS – zaboravljeni ratni zločin bez međunarodne osude\nDatum objave: sreda, 25 aprila, 2018\nU napadu NATO-a na zgradu RTS-a u Beogradu u aprilu 1999. godine u tadašnjoj Saveznoj Republici Jugoslaviji poginulo je 16 novinara, ali, ipak, nije uslijedila snažna međunarodna osuda kao nakon napada na list “Šarli ebdo” u Parizu 2015. godine, objavio je kanadski Centar za istraživanje globalizacije.\nBombardovana zgrada RTS-a\nU tekstu pod naslovom “Zaboravljni ratni zločini: Napad na državnu televiziju Srbije 1999. godine izbrisan iz dosijea” navodi se da se ovaj zaboravljeni ratni zločin dogodio 23. aprila 1999. godine u okviru vazdušne kampanje NATO-a zajedno sa pripadnicima Oslobodilačke vojske Kosova, paravojnom jedinicom povezanom sa Al kaidom i organizovanim kriminalom, a protiv SRJ.\nAutor napomnje da tada nije bilo velikih javnih kampanja za 16 ubijenih novinara i radnika, ni izliva emocija za ubijene, niti poziva na solidarnost i zajedništvo pred agresijom. Upravo suprotno, Zapad je ne samo opravdao već i pohvalio ovaj napad na slobodu izražavanja.\nTadašnji premijer Velike Britanije Toni Bler rekao je da je ovaj raketni napad bio apsolutno opravdan i da su ubijeni bili dio “mašinerije diktature i moći Slobodana Miloševića”.\nU vrijeme pred invaziju na Irak 2003. godine Univerzitet u Kardifu objavio je da je Bi-Bi-Si usvojio jači proratni stav od bilo koje druge britanske medijske mreže. Zvanični razlozi za invaziju na Irak zasnovani su isključivo lažima i dezinformacijama. U tom smislu, navodi se u tekstu, postavlja se pitanje – da li bi se i Bi-Bi-Si mogao opisati kao “propagandna mašinerija” i “legitimna meta” kao i RTS?\nTadašnji portparol Pentagona Kenet Bejkon opravdao je ovaj ratni zločin, rekavši da je “RTS jednako dio Miloševićeve mašine za ubijanje kao što je i njegova vojska”.\nAutor, takođe, podsjeća i na američkih invaziju na Irak kada je mreža “Foks njuz” u svojim izvještajima stalno govorila o “Operacija iračka sloboda”, da se u uglu ekrana stalno vijorila američka zastava, a tokom same invazije vidio se baner sa natpisom “Rat protiv terorizma”.\n“Da li to znači da su `Foks njuz` i drugi kao oni legitimna meta koja je punila prostor mržnjom i lažima? Sudeći po standardima zapadnih elita, tako se čini”, navodi se u tekstu.\nU tekstu se dalje podsjeća da je, kada je izvršen napad na prostorije satiričnog magazina “Šarli ebdo”, situacija bila sasvim drugačija.\nU januaru 2015. godine, u napadu islamista ubijeno je 12 novinarima, zajedno sa četiri Jevreja u košer supermarketu ubrzo nakon toga.\nTadašnji britanski premijer Dejvid Kameron osudio je te napade, rekavši da je riječ o terorizmu i da je to prijetnja protiv zajedničkih vrijednosti – slobode govora, vladavine prava i demokratije.\nTada već izaslanik za Bliski istok Toni Bler rekao je da je to bio “neprirodni ekstremizam”. “Čini se da Bler nije svjestan svoje uloge u stvaranju `tog ekstremizma`, učestvujući kao mlađi partner u invaziji na Irak, što je bio ključni faktor u usponu `Islamske države`”, navodi se u tekstu i podsjeća na ključnu ulogu Blera u ubistvu stotine hiljada Iračana u deceniji koja je uslijedila nakon invazije.\nAutor na kraju podsjeća na izjavu njujorškog advokata Flojda Ejbramsa, koji je za napad na “Šarli ebdo” rekao da je “najopasniji napad na novinarstvo u od kada ljudi pamte”. “Čini se da je percepcija `od kada ljudi pamte` iznenađujuće kratka”, ocijenjeno je u tekstu.\nDanas 19 godina od pogibije radnika RTS-a u NATO bombardovanju\nSjećanje na stradale radnike RTS-a | Jadovno 1941.


Rakočević ugostio zlatne basketaše: Nadamo se medalji sa OI\nTanjug 5. septembra 2019. 11:03\nBEOGRAD – Reprezentacija Srbije u basketu 3×3 posetila je „Kuću košarke“ posle odbrane titule prvaka Evrope u Debrecinu.\nPotpredsednik KS S za mušku košarku Igor Rakočević ugostio je reprezentativce Dušana Domovića Buluta, Dejana Majstorovića, Marka Savića i Danila Mijatovića, trenera Danila Lukića i selektora muških selekcija Gorana Vojkića i čestitao im na novom uspehu.\nRakočevic je istakao da su ovi momci ponovo učinili srpsku košarku ponosnom i pokazali da je basket u Srbiji izuzetno popularan.\n„Ponovo sam bio na licu mesta i opet sam bio oduševljen načinom na koji ste se borili, igrali i ponašali, predstavljali ste našu zemlju u najboljem svetlu… Mi ćemo se kao Savez i dalje truditi da vam obezbedimo najbolje uslove i nadam se da ćemo se ubuduće zajedno radovati vašim uspesima, a pre svega se nadamo medalji sa Olimpijskih igara“, rekao je Rakočević za sajt KS S.\nReprezentativci su se zahvalili na čestitkama i još jednom istakli da je, za razliku od mnogih drugih kolega koje nastupaju za ostale evropske i svetske reprezentacije, njihov pristup u igri i obavezama prema reprezentaciji još i veći nego kada nastupaju za svoje ekipe na FIBA klupskim takmičenjima (FIBA World Tour).\nNajbolji igrac minulog Evropskog prvenstva u Dejan Majstorović zahvalio se u ime celog tima na dobrodošlici.\n„Kompletan utisak sa prvenstva je izvanredan. Najdraže mi je što nas je na Evropskom prvenstvu bodrilo dosta naših ljudi, što nam je bio dodatni motiv da odbranimo ovu evropsku titulu“, rekao je Majstorović.\nBasketaši su u finalu pobedili Francusku 21:18.


preparat za jacanje imuniteta dece i odraslih | Zdrav život | Zdravlje\nBETA-GLUKANI: Savremena prirodna podrška imunom sistemu 0 Podeli PODELI TWEET POŠALJI E-MAIL\nBETA-GLUKANI: Savremena prirodna podrška imunom sistemu\nPreparat za jačanje imuniteta dece i odrasih.\nPonavljane infekcije, hroničan umor, subfebrilne temperature (temperature nižih stepena, kod koje se javlja umor i malaksalost), sporo zaceljivanje rana, hronična dijareja, pojava upornih gljivičnih infekcija… simptomi su koji ukazuju na pad imuniteta i nesposobnost organizma da odgovori izazovima. Nekada je imuni odgovor prisutan, ali neadekvatan (imunodeficijencija), buran (alergije) ili napada sopstvene, zdrave ćelije (autoimmune bolesti).\nU ovakvim stanjima prava pomoć se krije u imunumodulatorima koji suprimiraju neželjene reakcije našeg imunog sistema (poput alergijskih) i potenciraju one koje su nam potrebne.Takvi su β-glukani, grupa vlakana rastvorljivih u vodi, koja ima mnogobrojne povoljne efekte na ljudsko zdravlje.\nzaštiti organizma od različitih infekcija aktiviranjem makrofaga\nsmanjenju nivoa ukupnog i LDL- holesterola,\npoboljšanju funkcije GIT-a i mogu se koristiti u cilju održavanja fiziološkog glikemijskog profila kod osoba koje imaju određene probleme u metabolizmu glukoze.\nsmanjenju intenziteta i vremena trajanja alergijskih reakcija,\nsmanjenju osetljivosti samog organizma na alergene\nPreparat koji kombinuje snagu ovog prirodnog, visokoprečišćenog, standardizovanog ekstrakta izolovanog iz gljive bukovače (Pleurotus ostreatus) sa vitaminom C i cinkom su Imunoβeta β-glukan eliksir i kapsule, prava su pomoć deci i odraslima. Komforno doziranje i lep ukus eliksira omogućavaju njegovu jednostavnu primenu čak i kod najmlađih, dok se kapsule preporučuju starijima od 7 godina. Cink u kapsulama nalazi se u obliku partikula koje omogućavaju dobru resorpciju i veliku bioraspoloživost u organizmu, a samim tim i izraženo delovanje i pružanje svih efekata koje on ima na ljudsko zdravlje.\nAli, ukoliko organizam nije na vreme pripremljen, pomoć mu možemo pružiti i kada do infekcije već dođe. Tada je potrebno prilagoditi doze povećanim potrebama organizma.\nZato je kompanija Esensa, snagu biološki najaktivnijeg oblika β-(1,3/1,6)-D glukana iz gljive bukovače, kombinovala sa preporučenim dnevnim dozama vitaminima i minerala koji udruženim dejstvom dovode do jačanja imuniteta, ublažavanja i smanjenja trajanja simptoma kod virusnih i bakterijskih infekcija.\nU IMUNOβETA Forte 350 prašku za peroralnu primenu nalazi se cink koji je važan u prevenciji virusnih infekcija i neophodan za pravilnо funkciоnisanje imunog sistema u dozi od 10 mg. Tu je i vitamin c u dozi od 250 mg koji utiče na smanjenje intenziteta i trajanja simptoma prehlade, i koji svojim protektivnim dejstvom na disajne puteve, dodatno pomaže u prevenciji nastanka respiratornih infekcija. Izuzetno značajan za postizanje snažnog imuniteta i odbranu od virusnih i bakterijskih infekcija kao i za ublažavanje zapaljenskih procesa je i vitamin D, pa se i on nalazi u preparatu i to u dozi od 10 µg u jednoj kesici. IMUNOβETA Forte 350 prašak je prijatanog ukusa čoko-narandže, i dovoljna je jedna kesica dnevno.\nKada iz prirode uzmete prave sastojke i na izbalansiran način ih iskombinujete, možete pružiti pravu pomoć svom organizmu u svakom trenutku.


Gradiska.com - Filmovi Sime Brdara prikazani u Gradišci\nčetvrtak, 18 jul 2019 13:04\nFilmovi Sime Brdara prikazani u Gradišci\nGradiška publika je sa velikim oduševljenjem i emocijama ispratila projekciju filmova Sime Brdara „Krst od krvi“, „Malo mi fali“ i „Marjanovići“, koji su prikazani u okviru filmske večeri, u restoranu „Carpe diem“.\nBrdar je scenarista, režiser i književnik. Iza sebe ima brojne filmove, za koje je 16 puta nagrađivan na međunarodnim filmskim festivalima. I tu nije kraj.\n„Ja ne stajem. Ne zato što ne bih, nego zato što uvijek neki đavo ne da mira i radim nešto. Sada smo napravili novi film, koji se zove „Za vrijeme mene“. To je jedna divna priča o osamdesetogodišnjem čovjeku, seljaku, ozbiljnom šahisti, koji je jednom čak imao remi sa Gligorićem. Njegova analiza našeg stanja kroz šah je savršena. Ne mogu to uraditi ni sociolozi, ni psiholozi“, ispričao je Brdar.\nProjekciji je prisustvovala ruska glumica Karina Češujko, koja je, prema riječima Brdara, postala veliki predstavnik srpske kulture, istorije, naslijeđa i tradicije. Prisutne je oduševio njen nadahnuti govor o Dragotinji i Dragotinjcima na srpskom jeziku, što, kako ona kaže, nije bilo ni malo jednostavno.\n„Zadovoljna sam ljudskom toplinom koju sam večeras osjetila. Nastojala sam da predstavim, po prvi put na srpskom jeziku, jednu priču i ako sam uspjela veoma sam srećna“, rekla je Češujko.\nMeđu publikom bila je i zamjenik gradonačelnika Gradiške, Dragana Ilić.\n„Filmovi, koje smo vidjeli, imaju životnu priču, potiču od našeg čovjeka, seoskog, jednostavnog. Na kraju, krajeva svi mi odatle potičemo i to je veličina prirodnog i ljudskog“, navela je Ilićeva.\nDomaćin filmske večeri izrazio je zadovoljstvo što su imali priliku da organizuju projekciju i ugoste poznate umjetnike.\n„Zahvalio bih se svim gostima koji su se odazvali i uveličali ovo veče. Iskustvo je divno i prelijepa emocija večeras odlazi iz restorana“, rekao je Vladan Šurlan, vlasnik restorana „Carpe diem“.\nSimo Brdar se više od 20 godina bavi dokumentarnim filmom, a najviše na temu genocida i holokausta. Počasni je član Izdavačkog savjeta Instituta Jasenovac u Njujorku od 2007. godine. Pored brojnih nagrada, 2011. proglašen je i ambasadorom dobre volje na prestižnom festivalu „Balfest“, u Plovdivu\nViše iz kategorije: « U naredna tri dana treći Međunarodni muzički festival „KozArs“\tPOČEO TREĆI „KozArs“: Održan „Stand down show“ »


Istorija celog dosadašnjeg društva jeste istorija klasnih borbi. - Činija Citata\n<< Prethodno - Isto tako morate obratiti pažnju na greške pacijenata koji često lažu o uzimanju propisanih lekova. Istorija ima tendenciju da se ponavlja: prvi puta kao tragedija, drugi puta kao farsa. - Sledeće >>\nkarl marksistorijacelogdosada�njegdru�tvajesteistorijaklasnihborbiistorija celogcelog dosadašnjegdosadašnjeg društvadruštva jestejeste istorijaistorija klasnihklasnih borbiistorija celog dosadašnjegcelog dosadašnjeg društvadosadašnjeg društva jestedruštva jeste istorijajeste istorija klasnihistorija klasnih borbiistorija celog dosadašnjeg društvacelog dosadašnjeg društva jestedosadašnjeg društva jeste istorijadruštva jeste istorija klasnihjeste istorija klasnih borbiistorija celog dosadašnjeg društva jestecelog dosadašnjeg društva jeste istorijadosadašnjeg društva jeste istorija klasnihdruštva jeste istorija klasnih borbi\nIstorija će me osloboditi. -Fidel Kastro


Trening visokog intenziteta doprinosi usporavanju procesa starenja - dijalogin My title\nIntervalno vježbanje visokog intenziteta je poseban oblik treninga koji će vam pomoći da ubrzate metabolizam i da brže gubitke kilograme, ali također će usporiti proces starenja organizma.\nSvi znaju da zdrav način života može usporiti proces starenja. Po zdravim načinom života podrazumijeva se uzimanje prave hrane, izbjegavanje alkohola i cigareta, dovoljno sna, život bez stresa i puno vježbanja.\nVećina ljudi smatra da su svi oblici vježbanja jednaki kada je u pitanju zadržavanje forme i usporenje procesa starenja. Međutim, to nije tačno zbog toga što jedan oblik vježbanja je bolji od ostalih kada je u pitanju održavanje organizma mladog.\nTajna je u tzv. intervalnom treningu visokog intenziteta kroz koji ćete sačuvati zdravlje vaših ćelija. Novo istraživanje klinike Mayo smatra kako možete zadržati tijelo zdravim primarnim očuvanjem zdravlja ćelija, što je zapanjujuće otkriće.\nWomen’s Health izvještava da je studija istraživala kako vježbanje utječe na mitohondrije naših ćelija, koje su zapravo izvor naše energije. Dvije grupe od 36 žena i muškaraca starosti između 18 i 30 te 65 i 80 godina su prakticirale treninge u jasno definiranim sedmičnim terminima i to visokim intenzitetom.\nMišićna masa se povećala kod svih ispitanika koji primarno radili na povećanju snage, ali grupa koja je radila intervalne vježbe visokog intenziteta pokazala je značajnije poboljšanje mitohondrija, tj. poboljšanje je 49 posto u grupi mlađih ljudi i 69 posto kod starijih. Njihova funkcija srca i pluća i nivo inzulina su također poboljšani.\nNaime, ovaj trening je osmišljen s ciljem podizanja vaše srčane frekvencije uz periode intenzivnog vježbanja, a zatim slijede kratke pauze ili slabije aktivnosti. Sesije mogu trajati između četiri i 30 minuta, ali visok intenzitet vježbanja stvorit će vam osjećaj kao da ste trenirali sat vremena.\nOsim što će vam ova vrsta treninga pomoći da sporije starite, također će vam ubrzati metabolizam i ubrzat će gubitak kilograma, prenosi HELLO.\nPrvi u svijetu: Kod Vareša postavljen znak opasnosti koji upozorava na šišmiše